Никодијевић: Скупштина ће гласати о одлукама донесеним за време ванредног стања | Socijalistička partija Srbije\nNikodijević: Skupština će glasati o odlukama donesenim za vreme vanrednog stanja Beograd\n22 maja, 2020 u 19:28\nVanredno stanje je ukinuto, ali epidemija nije prošla, i kao odgovorni ljudi moramo voditi računa o bezbednosti odbornika, novinara i stručnih službi, te smo zajedno sa Zavodom za javno zdravlje odlučili da narednu sednicu Skupštine grada održimo u Sava centru, rekao je predsednik Skupštine Grada Beograda Nikola Nikodijević.\n– Sala na Trgu Nikole Pašića ne može da obezbedi dovoljan razmak, prolazi između klupa su mali i ne postoji mogućnost da odbornik izađe za govornicu, a da pri tom ne dođe u kontakt sa drugim odbornicima. To je sve u suprotnosti s preporukama Zavoda za javno zdravlje, dok Mala sala Sava centra ispunjava potrebne uslove. U njoj se održavaju svetski kongresi, ima sve tehničke mogućnosti koje su nam potrebne za rad, ima 880 mesta, dok je nama potrebno 120-130. Jasno je da u tom slučaju postoji mogućnost poštovanja potrebne socijalne distance za svakog odbornika i člana stručnih službi, nema potrebe za pleksiglasom, a u samom objektu postoje i dezobarijere. Takođe, svi posetioci i zaposleni obavezni su da nose maske koje će i dobiti, a sala će prethodno biti i dezinfikovana. Tako ćemo moći da garantujemo bezbednost svakome ko učestvuje u radu sednice Skupštine grada – rekao je Nikodijević za TV Prva.\nOn je podsetio da će sednica biti održana 29. maja, te da će pozivi odbornicima biti poslati tokom današnjeg dana.\n– Uz poziv će biti poslato i obaveštenje o mestu održavanja sednice, svim preduzetim merama i potrebnim uputstvima. Dnevni red predviđa usvajanje svih odluka donetih za vreme vanrednog stanja, jer nas zakon obavezuje da to učinimo u roku od 30 dana od ukidanja vanrednog stanja. Te odluke bile su javne i u vreme vanrednog stanja, a radi se o rebalansu budžeta, odlukama o vrtićima, ugostiteljskim objektima, a na dnevnom redu biće i jedan broj tačaka po redovnoj proceduri, pre svega u oblasti urbanizma, jer važno nam je da Beograd što više bude pokriven urbanističkim planovima. Među tačkama dnevnog reda naći će se i izveštaji o radu ombudsmana za prošlu godinu, realizaciji programa uređivanja i dodele građevinskog zemljišta za 2019. godinu, kao i dopune odluka o javnim parkiralištima, snabdevanju toplotnom energijom, osnivanju slobodne zone Beograd, utvrđivanju kategorija korisnika koji plaćaju subvencionisanu cenu komunalnih usluga i učešću Sekretarijata za javni prevoz u Međunarodnoj asocijaciji za javni prevoz – precizirao je Nikodijević.


Na maloj svečanosti legende Bavaraca Karl-Hajnc Rumenige i Oliver Kan\nČlan borda "Audija" za prodaju i marketing Hildegard Vortman je imala lepu dužnost da u društvu dve velike fudbalske legende, Bajerna, Nemačke ali i celog sveta, Karl-Hajnca Rumenigea izvršnog direktora Bajerna iz Minhena i Olivera Kana člana Izvršnog komiteta FK Bajern otvore prvi punjač za električne automobile ispred prostorija minhenskog giganta.\nOvaj punjač je mobilni i tu je samo da najavi početak elektrifikacije fudbalskog velikana.\nBrzi punjač je simbolični start konstrukcije brojnih mesta za punjenje "audija e-trona" vozila kojeg će sa uživanjem voziti fudbaleri fudbalske mašinerije iz Bavarske u novoj sezoni.\nSve će biti potpuno spremno za kraj leta kada treba da počne i nova sezona u Bundes ligi. Do kraja godine "Audi" namerava da sa ovim punjačima od 150 kilovata snabde i "Alianc arenu" , legendarni stadion Bajerna.\nPočetkom ove godine "Audi" i "Bajern" su najavili saradnju koja je dogovorena do kraja 2029. godine.


Vučić i Fabrici: Evropa i Srbija računaju jedna na drugu (VIDEO) - Naslovi.net\nVučić i Fabrici: Evropa i Srbija računaju jedna na drugu (VIDEO)\nPredsednik Srbije Aleksandar Vučić i šef Delegacije EU u Srbiji Sem Fabrici izjavili su večeras u Beogradu da Evropa i Srbija računaju jedna na drugu i da će raditi na bržoj integraciji.\nNa svečanom prijemu koji je organizovao povodom Dana Evrope, 9. maja, Fabrici je rekao da je EU "i dalje nedvosmisleno posvećena" Zapadnom Balkanu.\n"EU je prvi trgovinski partner Srbiji, najveći investitor i izvor novih radnih mesta, partner za strateške infrastrukturne projekte, ali i partner za obrazovanje i socijalni razvoj. EU radi sa vama na ispunjenju vizije da postanete deo evropske porodice", kazao je Fabrici.\nOn je naveo da u evrointegracijama Srbije predstoji "još mnogo posla", ali je dodao da je "budućnost Srbije u EU".\n"Znamo da postoje teškoće u vladavini prava, potrebno je normalizovati odnose u dijalogu s Prištinom, ali znamo da će Srbija imati sposobnosti da ispuni sve obaveze. Treba da računamo jedni na druge. Srbijo, Evropa računa na tebe", rekao je ambasador Fabrici.\nVučić je rekao da je punopravno članstvo Srbije u EU, uz kompromisno rešenje za pitanje Kosova, "način da zemlja postane uređena i uspešna".\n"Moramo još mnogo napora da uložimo u reforme, jer to našoj zemlji donosi boljitak. Posebno su važne reforme u oblasti vladavine prava kojima sada pristupamo, rekao bih, sa mnogo više odgovornosti", kazao je Vučić.\nNaveo je da Beogradu "nije lako" kada čuje različite primedbe u vezi s Kosovom i kritike u vezi stanja vladavine prava, ali da se "nedavno uverio da Srbija nije imala dovoljno posvećen pristup rešavanju gorućih problema u oblasti vladavine prava".\n"EU je nesumnjivo najveći donator i investitor u Srbiji i daleko najvažniji trgovinski partner Srbije. Oko dve trećine svih poslova vezuje se za naš odnos sa zemljama EU. Da li se to nekome sviđa ili ne, potpuno je svejedno, to su činjenice", dodao je Vučić.\nKao primer je naveo da je 2014. godine, kada je postao premijer, u firmama koje su dolazile iz EU bilo više od tri puta manje zaposlenih nego danas.\nVučić je rekao da je vizionarska ideja francuskog ministra spoljnih poslova Roberta Šumana iz 1950. godine, da bivši neprijatelji Francuska i Nemačka počnu da sarađuju, "donela istinsku pobedu novopronađenog međusobnog poverenja i vere u ideju ujedinjenja različitosti u miru".\n"Tu veru, iako to ne izgleda uvek tako, imamo i mi u Srbiji, kao i nadu da će naša konkretna dostignuća na dugom putu do članstva biti adekvatno vrednovana i da će Srbija uz vašu pomoć i kritiku postati zemlja koju ćete rado videti kao ravnopravnog člana evropske zajednice nacija", kazao je Vučić.\nNaveo je da veruje da bi i Srbija, podrškom i pomoći, ali i kritikom, doprinela da EU postane još bolje mesto za život.\nFabrici je rekao da je Evropa posle Drugog svetskog rata bila uništena i slaba, ali da je težila trajnom miru i mogućnosti da se izgradi nova Evropa.\n"Predlog Roberta Šumana je bio jednostavan, ali i revolucionaran, kroz saradnju i udruživanje resursa narodi mogu da postignu mir i solidarnost i da obezbede prosperitet. U prethodnih sedam decenija ispunili smo tu ambiciju, postali smo ujedinjen prosperitetan kontinent sa trajnim mirom i demokratskim društvima u kojima ljudi mogu da žive dostojanstveno", kazao je Fabrici.\nVučić i Fabrici su večeras otkrili umetničku instalaciju "Rast", inspirisanu evropskim vrednostima dostojanstva, demokratije, ravnopravnosti, vladavine prava i solidarnosti, a njen ekološki aspekt ogleda se u korišćenju biorazgradivih materijala i pozitivnom uticaju na neposredno okruženje.\nInstalacija, jedan od tri pobednička rada na konkursu povodom Dana Evrope, delo je tima od devet studenata Fakulteta primenjenih umetnosti u Beogradu i biće postavljena na Cvetnom trgu.\nZvanice, među kojima su bili najviši zvaničnici Srbije i predstavnici diplomatskog kora, mogli su da vide i izložbu "Priče iz Evrope", postavljenu u holu Skupštine grada Beograda.\nHimne EU i Srbije izveli su članovi orkestra "Dobri ljudi" iz škole za osnovno i srednje obrazovanje "Milan Petrović" iz Novog Sada.\nVečerašnjim prijemom u Skupštini grada Beograda počela je proslava ovogodišnjeg Dana Evrope.\nDelegacija EU u Srbiji pripremila je, u saradnji sa DAH Teatrom, umetnički karavan "Evropa je ovde" koji će od sutra do 30. maja proći kroz 11 gradova Srbije.\nNa trgovima tih 11 gradova biće postavljena vrata iza kojih će građane čekati umetnici iz evropskih gradova. Prva vrata biće postavljena sutra u Beogradu, a umetnici će se smenjivati na svakih sat vremena, kako bi publika tokom dana mogla da zaviri u različite gradove EU i da se upozna sa njima.\nEvropski pokret u Srbiji (EPuS), u saradnji sa Međunarodnim evropskim pokretom (EMI), organizuje povodom Dana Evrope niz manifestacija, a centralna je prikazivanje filma na otvorenom.\nSutra će u parku Manjež biti prikazana projekcija islandskog filma "Poslednji i prvi čovek" (Last and the first man) iz 2020. godine, zasnovanog na istoimenom naučno-fantastičnom romanu britanskog pisca Olafa Stapledona iz 1930. godine.\nEvropske zemlje sutra slave Dan pobede nad fašizmom i Dan Evrope, u znak sećanja na završetak Drugog svetskog rata u Evropi 1945. godine i početak stvaranja Evropske unije (EU), pet godina kasnije.\nDan pobede nad fašizmom slavi se u znak sećanja na 9. maj 1945. kada je nacistička Nemačka potpisala kapitulaciju u Drugom svetskom ratu.\nDan Evrope je ustanovljen u znak sećanja na deklaraciju francuskog ministra spoljnih poslova Roberta Šumana iz 1950. godine, koja se smatra prvim zvaničnim korakom u nastanku EU.\nŠumanova deklaracija je dovela do stvaranja Evropske zajednice za ugalj i čelik 1951. godine, preteče Evropske ekonomske zajednice, odnosno današnje EU.\nN1 Info 08.05.2021\nFabrici na prijemu povodom Dana Evrope: Budućnost Srbije je u EU\nFabrici: Budućnost Srbije je u Evropskoj uniji; Vučić: Evropu smatramo našom kućom\nNovi magazin 08.05.2021\n“Moramo mnogo napora da uložimo u reforme”\nVesti online 08.05.2021\nAleksandar VučićBalkanEUPredsednik Srbije\nRadio 021 pre 5 minuta\nJužne vesti pre 5 minuta\nVremeplov: Objavljen prvi broj "Slaveno-serbskija vedomosti"


Bolji uslovi života i za meštane naselja Lug! Biševac: kompleks „Simpo“ zgrada u naselju Lug, sagrađen pre tri decenije, biće potpuno rekonstruisan. - Sandžak Haber - Sandžačke Internet Novine\nNaslovna Featured Istaknuto Bolji uslovi života i za meštane naselja Lug! Biševac: kompleks „Simpo“ zgrada...\nBolji uslovi života i za meštane naselja Lug! Biševac: kompleks „Simpo“ zgrada u naselju Lug, sagrađen pre tri decenije, biće potpuno rekonstruisan.\nPrethodni tekst“Da Pazar zablista” za završni sjaj Sportsko – rekreativnog centra\nSledeći tekst„Sevap“ podelio pakete Udruženju gluvih i nagluvih


Početna / Aktuelno / Centar za profesionalni razvoj zaposlenih u obrazovanju / PRIJAVA STRUČNOG SKUPA\nObaveštavamo vas da je 8. 9. 2017. godine stupio na snagu novi Pravilnik o stalnom stručnom usavršavanju i napredovanju u zvanja nastavnika, vaspitača i stručnih saradnika („Sl. Glasnik“ br. 81/2017).\nStručni skup možete prijaviti na stranici Zavoda http://skupovi.zuov-katalog.rs\nPrijave koje su pristigle na sajt ZUOV-a nakon 2. 10. 2017. biće uzete u razmatranje po odredbama ovog pravilnika i opštih akata Zavoda.\nČlanovi Pravilnika o stalnom stručnom usavršavanju i napredovanju u zvanja nastavnika, vaspitača i stručnih saradnika\n(„Sl. glasnik RS”, br. 81/2017)\nStručni skupovi su:\n1) Kongres i sabor. Kongres kao organizacioni oblik naučnog, odnosno stručnog karaktera, za najmanje 200 učesnika određenog profila, koji počinje plenarnom sednicom, a rad se odvija u grupama na različite teme i završava se zaključcima i preporukama. Sabor kao tradicionalni organizacioni oblici sa više tema, za najmanje 100 učesnika određenog profila, koji počinju plenarnim izlaganjima, a rad se odvija u manjim grupama po pojedinačnim temama;\n2) Susreti i dani kao tradicionalni organizacioni oblici sa više tema, za najmanje 100 učesnika određenog profila, koji počinju plenarnim izlaganjima, a rad se odvija u manjim grupama po pojedinačnim temama;\n4) Savetovanje kao organizacioni oblik, u vezi sa temom povodom koje je potrebno doneti neku vrstu odluke, kroz razmenu iskustava, analizu i konsultacije;\n5) Simpozijum je organizacioni oblik koji se sastoji od više izlaganja o temi, a učesnici je sveobuhvatno razmatraju iz različitih uglova;\n6) Okrugli sto kao organizacioni oblik koji počinje kratkim uvodom o temi i sveobuhvatnom raspravom učesnika u razradi date teme i mogućim načinima rešavanja problema.\n7) Tribina kao organizacioni oblik sa određenom temom, namenjena obaveštavanju učesnika koji nakon uvodnog izlaganja stručno raspravljaju o temi;\n8) Vebinar je prezentacija, predavanje, radionica, seminar koji se organizuje preko interneta.\nLetnje i zimske škole su oblik stručnog usavršavanja koji je usmeren na razmenu različitih iskustava u podučavanju i učenju i traju najmanje tri dana.\nOblici rada na konferenciji, kongresu, saboru, susretima i danima su: plenarna izlaganja, sekcija, poster prezentacija, okrugli sto, tribina.\nKonferencija/kongres sa istim temama, trajanjem i realizatorima može se organizovati samo jedanput.\nProgramski odbor konferencije, kongresa, sabora, susreta i dana, u sastavu treba da ima stručna/naučna lica iz odgovarajuće naučne i/ili stručne oblasti (sa odgovarajućim zvanjem i objavljivanim radovima iz stručne/naučne oblasti kojoj je skup posvećen). Programski odbor utvrđuje program rada, određuje recenzente i izbor radova koji će biti saopšteni i stara se o ugledu skupa u naučnoj/stručnoj javnosti.\nBroj izlagača/realizatora stručnog/naučnog skupa, odnosno na njemu podnetih saopštenja, ne može biti manji od pet.\nSkup sa međunarodnim učešćem organizovan na teritoriji Republike Srbije treba da ima najmanje jednu četvrtinu stranih predavača.\nU okviru prijave stručnog skupa potrebno je navesti imena stručnih lica koja čine programski odbor stručnog skupa, njihove reference i reference realizatora stručnog skupa (predavača, moderatora).\nStručne skupove mogu da obavljaju pravna lica koja su registrovana za delatnost u oblasti obrazovanja i vaspitanja.\n7) imena stručnih lica koja čine programski odbor stručnog skupa, njihove reference i reference realizatora stručnog skup;\n8) dokaz o uplati sredstava za rad komisije za ocenjivanje stručnog skupa.\nOrganizator je dužan da stručni skup, kao odobreni oblik stručnog usavršavanja, održi prema objavljenim uslovima u skladu sa ovim pravilnikom i da u roku od 30 dana, u elektronskom obliku, dostavi Zavodu izveštaj o održanom stručnom skupu sa spiskom učesnika.\nZa učestvovanje na stručnom skupu, organizator stručnog skupa, izdaje uverenje nastavniku, vaspitaču i stručnom saradniku, ako je skup odobren kao oblik stručnog usavršavanja od strane Zavoda, odnosno Pedagoškog zavoda. Uverenje sadrži podatke o učesniku, organizatoru, stručnom skupu, trajanju, broju bodova.\nPrijavljivanje stručnih skupova vrši se putem elektronskog formulara najkasnije dva meseca pre njegovog početka, u skladu sa članom 13 navedenog pravilnika i Odlukom direktora Zavoda za unapređivanje obrazovanja i vaspitanja\nFormular mora biti popunjen ćiriličnim pismom (ćirilični kodni raspored)\nSa Vašim korisničkim imenom i lozinkom možete prijaviti više stručnih skupova\nDodatne informacije mogu se dobiti na telefone: 011 /206 80 32, 011 /206 80 33 i 011 /206 80 61\nNa ime pokrića stručnih i administrativnih troškova, kao i rada radne grupe ZUOV-a uplaćuje novčani iznos od: 10.000,00 dinara – stručni skup sa jednim održavanjem; 30.000,00 dinara – stručni skup od dva do pet održavanja i 40.000,00 – stručni skup sa šest i više održavanja.\nZa priznavanje i odobravanje letnje/zimske škole kao oblika stalnog stručnog usavršavanja uplaćuje se iznos od 10.000,00 dinara.\nUplata novčanih sredstava vrši se isključivo na osnovu predračuna koji izdaje Zavod. Predračun se može dobiti upućivanjem zahteva na mejl adresu strucni.skup@zuov.gov.rs ili telefonskim putem na broj 011/206-80-26 ili 011/206-80-53\nZbog promene zakonske regulative, obavezno preuzmite najnovije priloge potrebne za prijavu!\nPrethodna vest Održana je 16. Međunarodna naučna konferencija MELISSA\nSledeća vest Obuke nastavnika za primenu novog koncepta i metodologije ocenjivanja na maturskom ispitu


Podrška grupi „Momci„ i poziv na solidarnost – ULUS\nPodrška i solidarnost autorima izložbe „Momci“ u umetničkoj galeriji „Stara kapetanija“\nUdruženje likovnih umetnosti Srbije najoštrije osuđuje vandalsko ponašanje anonimne grupe mladića koji su uništili radove umetnika strip grupe „Momci“ izložene na retrospektivnoj izložbi u umetničkoj galeriji „Stara kapetanija“. Autorima šaljemo punu podršku i izražavamo žaljenje zbog uništenih umetničkih radova.\nUmetnost podrazumeva slobodu govora koja se prevashodno ispoljava u javnom/galerijskom prostoru. Uskraćivanje prava na ispoljavanje drugačijeg mišljenja i stavova u javnosti svakako nisu tekovine demokratskog društva kakvim se Srbija smatra. Ovim organizovanim vandalskim činom društvena stigmatizacija umetnika dostigla je novi nivo. Negativno vrednovanje umetnika propraćeno javno iskazanim fizičkim nasiljem žigoše umetnike kao nepodobne članove društva. Ovakav vid diskriminacije omalovažava čitavu struku koja ionako trpi loš društveni i ekonomski položaj.\nIzražavamo iskrenu zabrinutost zbog javnih pretnji smrću koje su upućene autorima preko društvenih mreža. Pozivamo nadležne institucije da istraže ovaj slučaj i da preduzmu adekvatne mere kako ovo nasilje ne bi dalje eskaliralo. Takođe pozivamo članove, kolege i najširu javnost da odlučno pruže otpor novom talasu ispoljavanja verblanog, fizičkog i svakog drugog oblika nasilja prema onima koji misle drugačije.\nSkup podrške umetničkoj grupi Momci i galeriji Stara kapetanija će se na molbu umetnika umesto ispred Stare kapetanije u nedelju 18. 10. 2020. u 11h. održati u 5 minuta do 12h. ispred Umetničkog paviljona Cvijeta Zuzorić. Vreme održavanja ovog skupa s obzirom na poslednja saopštenja ministarstva i simbolično govori o stanju stvari i temi ovog skupa. Nakon mirnog okupljanja u paviljonu Cvijeta Zuzorić ili ispred održaće se tribina o stanju umetničkih sloboda i rastućem nasilju nad neistomišljenicima.\nU ime UO ULUS\nKategorija: Saopštenja i informacije 15. октобра 2020.\nPRETHODNAPrevious post:Poziv za otvaranje izložbe NEĆU MOŽE, HOĆU MORA! i prateći programSLEDEĆANext post:Reakcija povodom saopštenja Ministarstva kulture i informisanja


Boričić primio predstavnike AIPS Evrope - USNS\nČarls Kamenzuli predsednik Asocijacije sportskih novinara Evrope i Predrag Milinković generalni sekretar AIPS Evrope na sastanku u Luksemburgu razgovarali su sa Aleksandrom Boričićem predsednikom Evropske odbojkaške konfederacije (CEV). Dogovorena je saradnja koja će se odvijati u nekoliko pravaca u cilju popularicacije Lige šampiona u odbojci i boljeg medijskog razumevanja ovog sporta.\nNa Forumu u Luksemburgu, koji je održan pod geslom “Napredak zavisi od nas”, predstavnici Asocijacije sportskih novinara Evrope koja obuhvata 49 nacionalnih udruženja, dali su nekoliko predloga kako bi se najkvalitetnije odbojkaško klupsko takmičenje još bolje približilo publici. Evidentno je da su Liga šampiona u fudbalu i Evroliga u košarci u ovom trenutku mnogo zastupljenija i privlače veću pažnju javnost, ali i odbojka traži svoj put do šire publike.\nUčesnici Foruma svojim sugestijama ukazivali su na mogućnost poboljšanja odbojkaške Lige šampiona, pre svega po pitanju sistema takmičenja, kalendara, sponzorisanja, ali i direktnih prenosa utakmica u cilju promocije najprestižnijeg evropskog takmičenja.\nDogađaju u Luksemburgu prisustvovali su Ivan Miljković, prvi potpredsednik Odbojkaškog saveza Srbije i Zoran Avramović, član Marketing borda CEV-a. Među skoro 100 predstavnika klubova, nacionalnih liga, Svetske odbojkaške federacije (FIVB), nacionalnih federacija, medija, sponzora i partnera, lideri AIPS Evrope izneli su svoje stavove u pogledu poboljšanja standarda kad su u pitanju predstavnici “sedme sile”.\n“Održali smo jednu vrstu odbojkaške Skupštine. Očekivali smo i pozitivne i negativne kritike i ohrabrivali učesnike da javno izraze svoj stav. Naš cilj je da od Lige šampiona napravimo nešto mnogo veće od odbojkaškog turnira, jedan događaj u kojem će svi želeti da učestvuju i koji će izaći izvan odbojkaških okvira. Moramo zajednički da delujemo i novinari nam u tome mogu mnogo pomoći” – istakao je Aleksandar Boričić, predsednik CEV.\nKamenzuli i Milinković razgovarali su sa Boričićem i o organizovanju seminara za mlade novinare, kojima je potrebno usavršavanje kako bi sa razumevanjem mogli da pišu i pričaju o odbojci.\nOsnovan Nacionalni savet za sprečavanje negativnih pojava u sportu


Nekoliko mesta na obali mora u flamanskom delu Belgije priprema se za letnju sezonu koja će ove godine biti drugačija zbog epidemije korona virusa od kojeg je u Belgiji umrlo više od 9.000 ljudi, prenosi Seebiz.\nPlaža u mestu Knokke kod Oostendea od skora ima pregrade s ulazom na jednoj strani i one su namenjene porodicama koje će na taj način držati fizičko odstojanje od ostalih.\nOostende koji je jedna od omiljenih destinacija na moru, priprema se u jeku sezone da prima dnevno do 50.000 turista. Gradske vlasti su odlučile da će rezervacijama biti najbolje raspoređeni posetioci, a najpopularnije plaže će biti otvorene samo za one koji imaju rezervaciju.\n"Posetioci će tako pre odlaska biti sigurni da ih čeka mesto na plaži", navele su vlasti tog grada, javlja AFP.\nBelgiju je teško pogodila pandemija koronavirusa i ta zemlja ima jednu od najviših stopa smrtnosti u svetu u odnosu na broj stanovnika.


Država i Turci prave “Er Srbiju“?\nBeč -- Austrijska Hipo Alpe-Adrija grupa povući će se sa polovine tržišta do 2014. i nastaviti da posluje u Srbiji, Hrvatskoj, BiH, Sloveniji i Austriji.\nMMF: Ubrzani rast BDP-a Srbije\nVašington -- Međunarodni monetarni fond (MMF) navodi da će se Srbija postepeno vratiti na visoke stope rasta bruto domaćeg proizvoda (BDP) u 2012. i 2013. godini.\nU novom izveštaju MMF-a o Srbiji procenjuje se da će se rast BDP-a ubrzati na pet odsto u 2012. godini, odnosno 5,5 odsto u 2013. godini. Uslovi za ostvarenje tog rasta su snažna fiskalna prilagođavanja i strukturne reforme koje će omogućiti održivi model rasta ekonomije, sa izvozničkim sektorom kao pokretačem, naveo je MMF.\nTa međunarodna finansijska institucija navela je da se značajniji rast izvoza Srbije očekuje u 2011. godini i ponovila procenu da se u 2010. godini očekuje rast BDP-a Srbije od dva odsto. Prema MMF-u rast BDP-a Srbije u 2011. godini trebalo bi da bude tri odsto.\nPrema proceni MMF-a, u Srbiji će se nastaviti pad inflacije, koja će se stabilizovati na oko četiri odsto godišnje, uz obazrivu monetarnu i fiskalnu politiku. Ublažavanje monetarne politike koju sprovodi Narodna banka Srbije, istakao je Fond, u skladu je sa padom inflacije i dogovorenim programom.\nNovi izveštaj MMF-a objavljen je nakon završetka treće revizije tekućeg stendbaj aranžmana sa Srbijom i analize stanja ekonomije na osnovu konsultacija prema članu četiri.\nSrbija je na osnovu pozitivne ocene treće revizije povukla još 180 miliona evra iz kredita od 2,9 milijardi evra, čime je ukupan iznos iskorišćenih sredstava za jačanje deviznih rezervi dostigao 1,2 milijarde evra. Naredna revizija stendbaj aranžmana zakazana je za maj ove godine, a konsultacije prema članu četiri trebalo bi da se obave za dve godine.


Unapređena brzina i kvalitet rada Službe za sistem 112\nU situacijama koje su opasne po život, vreme je ključan faktor. Služba za sistem 112, itekako je svesna ove činjenice, pa smo iz tog razloga za što brže, produktivnije i pouzdanije obavljanje ovog odgovornog posla implementirali novo softversko rešenje za podršku Službe za sistem 112, čime smo unapredili i modernizovali njen rad.\nSoftversko rešenje je implementirano za 16 okružnih centara 112. Celokupna nova hardverska i softverska struktura omogućava stabilno okruženje za ovaj nacionalno kritički sistem. Rešenje je omogućilo lakšu koordinaciju zajedničkog rada u više centara, pa su svi podaci automatski vidljivi u svim povezanim centrima u stvarnom vremenu uz prikaz broja i svih drugih relevantnih podataka o pozivu.\nZahvaljujući postignutoj povezanosti, stvorili smo jedinstvenu mrežu Okružnih centara 112 i Državnog centra zaštite i spašavanja. U sklopu celog rešenja uveden je CTI (Computer Telephony Integration) sistem SFERA koji je u potpunosti razvijen u KING ICT-u, a baziran je na Microsoftovoj tehnologiji. Sistem je modularan što omogućava buduće nadogradnje i uvođenje dodataka poput e-calla


Predsednik Francuske Emanuel Makron i predsednik Srbije Aleksandar Vučić, stoje mirno dok se intoniraju nacionalne himne dve zemlje, ispred postrojene počasne garde Vojske Srbije, ispred Palate Srbija u Beogradu, 15. jula 2019.\nPredsednik Francuske Emanuel Makron doputovao je u ponedeljak u dvodnevnu posetu Srbiji, a na beogradskom aerodromu Nikola Tesla ga je dočekao predsednik Srbije Aleksandar Vučić.\nDva predsednika su tom prilikom otkrili tablu kojom se obeležava početak modernizacije aerodroma "Nikola Tesla", a u prvom obraćanju Makron je izjavio da želi da se okrene novi list i da gradi novo partnerstvo Srbije i Francuske.\nNakon svečanog dočeka francuskog predsednika, koji je održan ispred Palate Srbija na Novom Beogradu, dva predsednika su održala sastanak, a na konferenciji za novinare, Makron je rekao da je sporazum Kosova i Srbije jako važan za stabilnost regiona i da veruje da je budućnost u tome da se, na bazi kompromisa, izgradi takav sporazum.\nTo je test i za Evropu, istakao je Makron i dodao da je Francuska zajedno sa Nemačkom angažovana da se nađe trajan sporazum o Kosovu, da se obnovi dijalog Beograd i Prištine i u narednih nekoliko meseci nađe konkretno rešenje.\nGovoreći o evrointegracijama, Makron je istakao da paralelno sa reformama koje Srbija čini na putu ka EU i Unija mora da se reformiše kako bi primila Srbiju.\n"Ovo je sad proces u kome sad moraju svi da imaju svoju ulogu. To je proces koji Srbiju približava Evropi, kao i da Evropskoj uniji. Mislim da je to nešto što je jako dobro. Zatim je to proces gde postoji niz reformi koje treba sprovesti, i kada stvari budu spremne onda ćemo moći da kažemo - sad smo završili sa tom etapom", rekao je Makron.\nPredsednik Srbije Aleksandar Vučić je posle razgovora sa Emanuelom Makronom, istakao da je to bio jedan od najdužih razgovora koje je dosad imao sa svetskim državnicima, kao i da gotovo ni sa kim nije imao tako dug i iskren razgovor kao sa Makronom:\nMakron se po dolasku u Beograd osvrnuo i na pobedu Novaka Đokovića na Vimbldonu i ocenio da je to bio neverovatan sportski izazov i da je siguran da je srpski narod ponosan.\n"Govorio sam istinu i zalagao se i borio se za to da nam Francuska pomogne, kako na našem evropskom putu, zamolio sam predsednika Makrona da nam pomogne i u rešavanju kosovsko-metohijske krize, rekao kakav ugled Francuska uživa u celom regionu, ne samo u našoj zemlji. A naravno, i kod srpskog naroda i građana Srbije", rekao je Vučić posle susreta sa Makronom.\nA u Beograd su zajedno sa predsednikom Emanuelom Makronom doputovali i članovi francuske parlamentarne delegacije, koji su predvođeni senatorom Alenom Rišarom, danas održali sastanka sa poslanicima Skupštine Srbije.\nU razgovoru je izražena snažna podrška evropskim integracijama Srbije, a francuski parlamentarci su su interesovali za ulogu Narodne skupštine i njenih odbora u procesu usklađivanja domaćeg zakonodavstva sa evropskim.


MOJKOVAC CENTAR NEMOĆI ODLAZEĆEG CNOGORSKOG REŽIMA: Premijer, direktor policije , šef kabineta premijera, svi dolaze iz istog mesta\nMOJKOVAC CENTAR NEMOĆI ODLAZEĆEG CNOGORSKOG REŽIMA: Premijer, direktor policije , šef kabineta premijera, svi dolaze iz istog mesta\nAutor: Glas javnosti 31.08.2020. u 13:32\nMojkovac, rodno mesto premijera Duška Markovića, direktora Uprave policije Veselina Veljovića, šefa Markovićevog kabneta Baća Bulatovića kao i mnogih drugih zvaničnika, doživeo je debakl na parlamentarnim izborima.\nUprkos enormnim investicijama kada je sever u pitanju, bez sumnje dobrom radu ljudi u lokalnoj samoupravi, ali i pritiscima koji su vršeni od tajnih i javnih službi, državnog aparata i parapolitičkih struktura, donošenje spornog Zakona o slobodi veroispovesti probudilo je uspavane, tako da je priča u stilu ''ponesoše Srbiju u Čačak'' delovala groteskno.\nTo se videlo u nedelju veče kada su prebrojani glasovi, posle čega je postalo vidljvo da je Markovićeva i opcija njegovog šefa Đukanovića poražena u premijerovom zavičaju-DPS, SDP i SD, donosioci Zakona koji je podigao Crnu Goru na noge zborno su dobili 2.835 glasova.\nS druge strane velika narodna koalicija ''Za budućnost Crne Gore'' i koalicija ''Mir je naša nacija'', trijumfovali su sa 2.853 glasova, što su dobri poznaavaoci prilika mogli da predvide, uprkos insitucionalnoj prednosti vlasti i drugim ''radnjama''...\nCrna GoraDuško MarkovićMojkovac


OSIGURANJE GRATIS - Najbolja pozicija na srpskom tržištu osiguranja do sada\nUspon u ovom delu postignut je zahvaljujući odličnom radu tokom poslednjih nekoliko godina.\n„Rezultat zajedničkog rada nakon prvog kvartala 2020.godine a koji danas sa ponosom predstavljamo još jednom dokazuje opravdanost naše poslovnog modela zasnovanog na ciljevima stabilnog i profitabilnog rasta. Zahvaljujući izuzetnom angažmanu svih članova tima ostvarili smo najbolji rezultat otkako poslujemo u Srbiji. Imajući u vidu visoku tržišnu poziciju i snažne ambicije, ove stope rasta su veliko dostignuće i istovremeno odraz rastućeg poverenja koje korisnici usluga imaju prema nama. Pred nama je period još veće odgovornosti, da ukazano poverenje klijenata nastavimo da opravdavamo uz ostvarenje planova, što će nam obezbediti dugoročnu stabilnost i prosperitet “, izjavio je Zoran Blagojević, predsednik Izvršnog odbora Wiener Städtische osiguranja.


Realu španski derbi, Fener nadigrao i Armani - Vijesti.me\nRealu španski derbi, Fener nadigrao i Armani\nReal je deklasirao Barselonu i nanio joj treći uzastopni poraz Edit\nSa meča Real Madrid - Barselona\nSlaviša Živaljević 14. decembar 2018, 07:32 ažurirano 14. decembar 2018, 08:28\nKošarkaši Fenerbahčea dobili su u Istanbulu Armani Milano sa 92:85, pa su izabranici Željka Obradovića upisali 11. pobjedu i suvereno drže vrh tabele Evrolige.\nFener nije bez problema dobio Milano, u kojem je Majk Džejms bio izuizetno raspoložen i postigao je čak 31 poen. Ipak, organizovanom igrom i čvrstom odbranom, uz raspoloženog Marka Gudurića Fenerbahče je došao do nove pobjede.\nA Real Madrid je upisao 10. pobjedu, pošto je u derbiju kola ponizio Barselonu sa 92:65. Utakmica je od starta loše krenula po Pešićevu ekipu, koja je samo 19 dana ranije u ACB ligi deklasirala Real sa 86:69.\nNo, Barsa je u krizi rezultata u Evroligi, jer je vezala treći poraz. Barsa je sedam na tabeli sa polovičnim učlinkom - po šest pobjeda i poraza.\nMoskovski CSKA drži korak sa Realom, pošto je u gradskom derbiju sa lakoćom dobio Himki (88:74). U odsustvu povrijeđenog Alekseja Šveda, u gostujućem timu Stefan Marković je postavio rekord karijere u Evroligi sa 18 poena, dok je Heket sa 14 poena bio najraspoloženiji kod "crvenoarmejaca". CSKA, baš kao i Real Madrid ima 10 pobjeda.\nOlimpijakos je u Pireju uspio da pobijedi Anadolu Efes sa 88:81. Efes je jedina ekipa koja je dobila Fenerbahče, ali je vezao drugi poraz, pošto je u prošlom kolu kući izgubio od Reala. Efes iam osam pobjeda, a Olimpijakos sedam.


Milojević: Imamo sličnu filozofiju igre kao OFK Beograd, biće atraktivan meč\nTrener Čukaričkog Vladan Milojević rekao je da njegovim fudbalerima neće nedostajati motiva u narednom prvenstvenom susretu sa OFK Beogradom.\nNapadač Čukaričkog otkrio taliju - na meču našao detelinu sa četiri lista /FOTO/\nNije neobično što fudbaleri ili članovi stručnog štaba imaju navike koje praktikuju pred utakmice, a često smatraju da je baksuz pričati o tome.\nMilojević: Važna pobeda, moglo je i ubedljivije\nTrener fudbalera Čukaričkog Vladan Milojević rekao je da je zadovoljan jer je njegov tim ostvario pobedu na gostovanju protiv Radničkog iz Kragujevca (1:0).\nČuka misli na najmlađe fudbalere, projekat podržao i Nemanja Matić\nU okviru Fudbalskog kluba Čukarički više od pola godine radi Razvojni centar u kom treniraju mališani od 7 do 11 godina. Pored škole fudbala deca su uključena u Edukativne radionice, radne akcije i druge aktivnosti.\nČukarički bolji od Železnika u prijateljskom meču\nFudbaleri Čukaričkog pobedili su Železnik sa 2:0 (1:0) u prijateljskoj utakmici na stadionu Lokomotiva.\nTandem Čukaričkog: Hoćemo ceo plen u Kragujevcu\nFudbaleri Čukaričkog Rajko Brežančić i Petar Bojić ističu da protiv Radničkog u Kragujevcu (subota, 16 časova), u okviru 24. kola Jelen Superlige, samo pobeda dolazi u obzir.\nMatijašević: Cilj je jasan, biti u Top 4 lige, nadamo se i trofeju Kupa protiv Partizana\nSportski direktor FK Čukarički Vladimir Matijašević rekao je da ekipa sa Banovog brda, posle sagledavanja utakmice protiv Radničkog iz Niša, nije nezadovoljna osvajanjem jednog boda (1:1).\nZa evro-kupove licencu htelo 11 srpskih klubova, a odobrena samo - Čukaričkom!\nKomisija za licenciranje klubova Fudbalskog saveza Srbije, odnosno prvostepeni organ u postupku licenciranja razmatrala je, između ostalog i dokaze o ispunjenosti kriterujuma za klubove koji su se prijavili za postupak licenciranja za takmičenja u organizaciji UEFA.\nMarjanović sprečio slavlje Čuke, Voša u Novom Pazaru zaradila tri "evropska" boda\nPosle 7:0 protiv Rada, Čuka oprezna pred duel sa Nišlijama: Dužnici su nam\nTrener fudbalera Čukaričkog Vladan Milojević rekao je da je ekipa Radničkog iz Niša dužnik njegovoj ekipi još iz prošle sezone i dodao da će im to biti dodatni motiv u predstojećem duelu.\nSjajan gest fudbalera Čuke i Rada: Cvele, izdrži, uz tebe smo\nFudbaleri Čukaričkog i Rada, kao i sudije na poslednjoj utakmici 22. kola Jelen Superlige, na teren su izašli u majcama sa natpisom "Cvele, izdrži, uz tebe smo!" u znak podrške omladincu ekipe sa Banovog brda Nemanji Cvetkoviću (19) koji je nedavno na treningu teško povredio nogu.\nNema euforije u Čukaričkom posle sedmice Radu: Samo da nastavimo ovako\nFudbaleri Čukaričkog nakon ubedljive pobede protiv Rada u 22. kolu Jelen Superlige ističu da niko nije očekivao rezultat od 7:0 i navode da je najbitnije da nastave sa dobrom igrom.\nNemilosrdna kanonada na Banovom brdu: Čukarički pregazio Rad sa 7:0!\nU poslednjem meču 22. kola Jelen Superlige, Čukarički je na Banovom brdu deklasirao Rad sa 7:0.\nMilojević: Mi u Čukaričkom ne mislimo na Partizan, okrećemo se prvenstvu\nTrener fudbalera Čukaričkog Vladan Milojević rekao je da njegov tim trenutno mora da zaboravi na istorijski plasman u finale nacionalnog kupa i dodao da će to biti još veći motiv da nastavi sa dobrim rezultatima u Superligi i posle meča protiv Rada u 22. kolu.\nSlavoljub Srnić za „Blic“ posle spektakularnog gola: I brat me zove Škorpion\n- Svi me zezaju da sam škorpion kao Ibrahimović, sa osmehom počinje priču Slavoljub Srnić, strelac fantastičnog pogotka za Čukarički u Kup-pobedi nad Voždovcem.\nMatijašević: Čestitke svima, o Partizanu i borbi za trofej ćemo razmišljati u maju\nSportski direktor Čukaričkog Vladimir Matijašević čestitao je svima u klubu istorijski, prvi, plasman u finale Kupa Srbije i naglasio da se ekipa sada okreće obavezama u prvenstvu.\nTrener Čuke: San je postao java, plasman u finale za teško povređenog mladog igrača\nTrener Čukaričkog Vladan Milojević nije krio zadovoljstvo nakon pobede nad Voždovcem sa 4:1 i plasmana u finale Kupa Srbije ukupnim rezultatom 6:1.\nIstorijski uspeh: Čuka prvi put u finalu Kupa uz četiri gola i majstoriju Srnića\nFudbaleri Čukaričkog ispisali su novu stranicu klupske istorije. Prvi put došli su do finala Kupa, pošto su sa 4:1 savladali Voždovac na gostovanju, nakon trijumfa od 2:0 na Banovom Brdu. Protivnik Čukaričkom biće poznat posle revanš duela između Jagodine i Partizana, koji počinje u 19.00 (u prvom meču bilo je 3:0 za crno-bele).\nBrđani odlučni: Hoćemo da uđemo u istoriju Čukaričkog\nTrener fudbalera Čukaričkog Vladan Milojević rekao je da je njegov tim uoči revanša polufinala Kupa protiv Voždovca oprezan, uprkos velikoj prednosti iz prvog meča (2:0), ali da veruje u istorijski, prvi plasman u finale.


U delegaciji koja broji 144 člana najviše ima zdravstvenih radnika, iz kovid zona iz 18 zdravstvenih ustanova iz Srbije. Oni su danas tokom obilaska Sahare, najpoznatije svetske pustinje, čija ukupna površina odgovara površini Kine, razgovarali sa beduinima u beduinskom selu.\nBeduini su autohtono pustinjsko stanovništvo.\n- Mi smo danas za našu delegaciju organizovali posetu beduinskom selu usred pustinje. Najveći paradoks je taj što je za beduine vreme odavno stalo i oni se nisu bavili svetskim modernim tehnologijama, nemaju TV, nemaju društvene mreže, ni ništa slično, ali su vakcinisani protiv korone.\nKao da je bolje da imate što manji priliv informacija sa raznih mesta, posebno nekompetentnih, kako bi se građani u najvećem broju vakcinisali.\nU to su se danas uverili i lekari i medicinske sestre i tehničari iz Srbije koji su sa nama u delegaciji. Važno je reći da su građani Srbije, zahvaljujući politici predsednika Aleksandra Vučića, dobrodošli u sve krajeve sveta, bilo da se radi o metropoli ili pustinji - rekao je Dragan Marković Palma.\nInače, članovi naše delegacije su džipovima došli do beduinskog sela, gde su im domaćini servirali čaj dobrodošlice, a nakon toga su imali prilike voziti kvadove i bagije kroz pustinju, da bi im usred pustinje bio serviran veoma ukusan ručak sa vodom i sokovima, koji se sastojao od goveđeg mesa sa roštilja, špageta, krompira, mnogo raznog povrća sa orijentalnim začinima.\nUz sve to, ručak je bio praćen nastupom izvođača tamošnje muzike. Na kraju programa, pošto su u srpskoj delegaciji i muzičari, oni su se prihvatili harmonike i usred pustinje su srpski zdravstveni radnici zaigrali srpsko kolo.\nPoruka lekara i medicinskih sestara i tehničara iz Srbije glasi : "Ako mogu beduini da se svi vakcinišu protiv koronavirusa, dajte da se što veći broj građana vakciniše, kako bismo smanjili pritisak na kovid ambulante i kovid odeljenja i kako bismo ujedno mogli da više vremena posvetimo i non-kovid pacijentima."\nNaši zdravstveni radnici, od kojih njih 95 posto od prisutnih nikada nije bilo u Egiptu, a 100 posto nikada nije bilo u pustinji, u glas ističu da je ovo putovanje nezaboravno, a posebno susret sa pustinjom i beduinima, te da je to nešto što će ih još spremnije vratiti u kovid zone po povratku u Srbiju, koji je zakazan za subotu.\nZAPRATITE NPORTAL NOVOSTI\nDragan Marković Palma koronavirus Egipat vesti\n15 PREMIJERKA BRNABIĆ: Nismo otklonili pretnju po Vučićev život, glavni za planiranje atentata van dometa službi\n8 PENTAGON ŠALJE NAJBOLJE ŠTO IMA U EVROPU: Stižu vojnici elitnih vazdušno-desantnih divizija


Košarkaški klub Mega Mozzart » JUNIORI SRBIJE U FINALU EVROPSKOG PRVENSTVA\nJuniorska reprezentacija Srbije je u polufinalu Evropskog prvenstva za igrače do 18 godina starosti koje se održava u Letoniji savladala Francusku sa 67:78 pa će se u nedelju od 19:45 boriti za zlatnu medalju sa domaćinom Letonijom.\nNa meču protiv Francuske su nastupila trojica košarkaša Mega Bemaxa, Luka Cerovina je imao 2 poena i 4 skoka, Altin Islamović je zabeležio 2 poena i 2 asistencije dok je Pavle Kuzmanović proveo malo vremena na terenu bez učinka.\nCrna Gora je u borbi za plasman od 5. do 8. mesta izgubila od Nemačke sa 52:76. Igor Drobnjak je za 15 minuta igre imao 2 poena i 3 asistencije dok je Marko Kljajević zabeležio 4 poena. Crna Gora u nedelju od 13 časova igra za 7. mesto protiv Velike Britanije.\nJUNIORI SRBIJE PREKO NEMAČKE DO POLUFINALA EVROPSKOG PRVENSTVA


Светска банка: Западни Балкан очекује раст, после историјске рецесије\nHomeEkonomijaSvetska banka: Zapadni Balkan očekuje rast, posle istorijske recesije\nŠest zemalja Zapadnog Balkana uključujući i Srbiju očekuje povratak privrednog rasta u 2021. godini, nakon najtežeg zabeleženog ekonomskog pada koji je pogodio region 2020, navodi se u izveštaju Svetske banke.\n„Sigurno je da primećujemo neke pozitivne trendove u regionu, podstaknute brzom akcijom koju su preduzele mnoge zemlje radi suzbijanja najtežih posledica pandemije, ali posledice pandemije na zdravlje i ekonomska devastacija i dalje će se osećati“, izjavila je Linda Van Gelder, Regionalni direktor Svetske banke za Zapadni Balkan.\nNdegva: Svi komplimenti Vladi Srbije na obavljenom poslu\nDirektor Kancelarije Svetske banke u Beogradu Stiven Ndegva odao je priznanje Srbiji i srpskoj Vladi na ekonomskim rezultatima u uslovima pandemije, koji su, kako je rekao, mnogo bolji od zemalja Evropske unije i svih ekonomija zajedno u regionu Zapadnog Balkana.\n„To je nešto na šta treba da budete ponosni, a možemo da budemo ponosni i mi na poslu koji smo obavili u saradnji sa Vladom na raznim projektima koji su doprineli tom rezultatu“, rekao je Ndegva na onlajn prezentaciji Izveštaja SB o Zapadnom Balkanu i Srbiji.\nOcenio je da je oporavak Srbije na pravoj putanji i da je pred srpskom ekonomijom obećavajuća godina, koja će, kako se čini, obezbediti povratak na normalan planirani rast.\n„Dakle, svi komplimenti Vladi na poslu koji je obavila, pre svega na obuzdavanju pandemije, zatim napretku kada je reč o regulisanju i društvu koliko god to bilo bolno, i organizaciji i sprovođenju vakcinacija što je podiglo poverenje i pružilo podstrek svim ekonomskim učesnicima“, rekao je Ndegva.\nPrema njegovim rečima, visok stepen otpornosti koji je srpska ekonomija pokazala rezultat je snažnih reformi koje su sprovođene u poslednjih nekoliko godina.\nTe reforme su, kaže, pomogle da se izgradi snažna fiskalna osnova koja je omogućila Srbiji da uđe u pandemiju sa veoma jakim finansijskim resursima, da se izbori sa iznenadnim povećanjem rashoda i da obezbedi veoma robusne pakete pomoći ekonomiji kako bi kompanije mogle da posluju i sačuvaju radna mesta.\nNdegva je na kraju proučio da je Grupa Svetska banka izuzetno zainteresovana za dalju saradnju sa Vladom Srbije na planu ekonomskog oporavka i razvoja projekata za zelenu tranziciju i inkluzivni rast.


Osnovana krovna organizacija mladih - Mreža za mlade Crne Gore - :: fAKT ::\nAmbasadorka Evropske unije u Crnoj Gori, Oana Kristina Popa, obratila se video porukom mladima, čestitala na formiranju mreže i naglasila: ,,Uvjeravam vas da će uspostavljanje dijaloga sa mladima biti jedan od prioriteta Delegacije tokom mog mandata, zato što je veoma bitno da se mladi uključe u procese donošenja odluka, a samim tim i proces pristupanja Crne Gore Evropskoj uniji.”\nIzabrani predsjednik Upravnog odbora, Miloš Marković, je kazao da je veoma ponosan na cijeli proces, kolegijalnost, entuzijazam i međusobno uvažavanje članica organizacija Mreže: ,,Zahvaljujem se na podršci i ukazanom povjerenju. Vjerujem da će Mreža postati ključni akter u zalaganju za bolji položaj mladih u Crnoj Gori i glas mladih koji mora da se čuje.”\nDirektor Direktorata za mlade pri Ministarstvu za sport i mlade, Nenad Koprivica, istakao je da su uspostavljeni svi zakonski uslovi za osnivanje ovakvog saveza i dodao: ,,Saglasan sam sa tim da pitanje mladih nije samo pitanje jednog ministarstva i da su formiranje novih mehanizama i uvezivanje sa već postojećim, uzeći u obzir Direktorat i Savjet za mlade u institucionalnom smislu i nacionalnu strategiju za mlade kao pravni okvir, ključni u narednom periodu. Ministarstvo svakako možete smatrati velikim partnerom.”\nIspred Fonda za aktivno građansto, direktorica Anica Maja Boljević, čestitala je delegatima na istrajnosti u formiranju Mreže: ,,Možda vi to još ne znate, ali moram da kažem da prisustvujemo istorijskom događaju, koliko god to neskromno zvučalo, a koji će u mnogome poboljšati položaj mladih i dati priliku za njihovu saradnju i povezivanje.”\nMreža za mlade Crne GoreOsnovana krovna organizacija mladih\nOtvoren poziv za učešće na regionalnoj Balkan Green Academy 2020/2021 NVO Urban Nova iz Herceg Novog objavila publikaciju “Ženske stvari”


Rektorka: Imam snage da sprovedem proceduru utvrđivanja validnosti doktorata Siniše Malog\nPredsednik Vučić iz Njujorka poručuje da podržava "ljubav rektorke i studenata iz 1od5miliona".\nFoto: VICE Srbija/Lazara Marinković\nNakon 11 dana studentske blokade zgrade Rektorata, rektorka Beogradskog univerziteta Ivanka Popović saopštila je prihvata odgovornost za rešavanje ovog pitanja doktorata ministra finansija Siniše Malog, koje se odlaže više od pet godina.\nPopović je saopštila posle još jedne runde pregovora sa studentima iz organizacije "1od5 miliona" da „sa punom odgovornošću garantuje da ima snage da sprovede proceduru utvrđivanja validnosti doktorata Siniše Malog bez obzira na funkciju koju obavlja“. Popović je navela da Senat, Savet i Studentski parlament BU traže od Odbora za profesionalnu etiku BU da do 4. novembra donese svoju konačnu odluku o tome da li u izradi doktorske disertacije Siniše Malog postoje elementi neakademskog ponašanja plagiranja, čime se rok za donošenje konačne odluke značajno skraćuje“.\nUpitnost doktorata i sporost rešavanja validnosti doktorata ministra finansija Siniše Malog narušava ugled Univerziteta u Beogradu (UB), institucije od nacionalnog značaja, i zato je u interesu\nsvih članova akademske zajednice da se ovo pitanje reši u najkraćem mogućem roku, saopštila je Rektorka Ivanka Popović u pisanoj izjavi. "Kao rektorka BU, prihvatam moralnu odgovornost i stajem uz svoje studente koji borave već 12 dana u zgradi Rektorata i bore se za autonomiju i ugled Univerziteta", navela je Popović. Upravi FON je preporučeno da Fakultet dostavi Odboru za profesionalnu etiku svoj Izveštaj sa mišljenjem i pre isteka roka, piše u saopštenju Popović, koje je prenosi Fonet.\n"Pozivam sve aktere u političkom i javnom životu, predsednika države, predsednicu Vlade, ministre,predsednicu skupštine, poslanike vladajuće većine i sve druge strane na odgovorno ponašanje, uz puno poštovanje autonomije univerziteta, njegovih procedura, slobode mišljenja i izražavanja njegovih studenata i svih zaposlenih", poručila je Popović i ocenila da je univerzitet zajednica onih koji uče i onih koji podučavaju i kao takva predstavlja instituciju koja jedinstveno i samostalno rešava svoje probleme. Rektorka je naglasila da studenti koji su učestvovali u blokadi Rektorata ne smeju da snose disciplinske, niti bilo kakve druge akademske posledice.\nGotovo u isto vreme, sve ovo komentarisao je u Njujorku i predsednik Srbije Aleksandar Vučić sledećim rečima: "Podržavam ljubav između rektorke Beogradskog univerziteta Ivanke Popović i studenata ispred Udruženja Jedan od pet miliona koji su blokirali Rektorat. Meni da neko ne da 15 dana da uđem u svoj kabinet, ja ne znam kako bih reagovao. Ne damo rektorku ni za šta na svetu, ako može još 15 dana da ne radi to bi bilo super". Vučić je ocenio i da je Rektorat tokom blokade postao "partijska prćija". "Tu su i lider Pokreta slobodnih građana Sergej Trifunović i lider Dveri Boško Obradović. To su sve studenti", rekao je Vučić a prenose agencije.\nTagged:snsVlada SrbijeSiniša MalirektoratBeogradski Univerzitet#1od5miliona


Otvorena ambulanta u naselju Ančiki - Dnevnik Juga\nPočetna / DRUŠTVO / Otvorena ambulanta u naselju Ančiki\nS. Zdravković 08/11/2018\tDRUŠTVO, Leskovac Ostavi komentar\nTačno na šestogodišnjicu imenovanja na mesto gradonačelnika Grada Leskovca, šestog novembra, dr Goran Cvetanović je u naselju Ančiki otvorio novoizgrađenu ambulantu „Doma zdravlja“.Za izgradnju ambulante iz budžeta Leskovca izdvojena je suma od 14,7 miliona dinara, dok su radovi izvođeni u dve faze.\nPrilikom otvaranja ambulante, gradonačelnik Cvetanović je istakao da završetak obilaska grada, upriličen povodom šestogodišnjice rukovođenja Leskovcem, nije slučajno završen baš tu.\n-Ovde smo iz razloga jer je pružanje zdravstvene zaštite – kvalitetne zdravstvene zaštite jedan od preduslova za funkcionisanje čitave zajednice. Milan Batut je rekao: „Prvi i najprirodniji uslov čovekovog napretka je zdravlje. U njemu je lepota, snaga, dugovečnost svakog pojedinca, pa tako i ljudskih zajednica, plemena, država i celokupnog čovečanstva.“ – istakao je gradonačelnik i rekao da je lokalna samouprava ulagala u sve ambulante na teritoriji grada.\n“Značaj njene izgradnje ogleda se u tome što će rasteretiti ambulantu u Manojlovcu, ali i sve zdravstvene stanice u samom Leskovcu koje meštani naselja Ančiki koriste” kazao je Cvetanović.\nPrethodni Zbog radova na mreži u subotu nova isključenja struje\nSledeći Jedna saobraćajna nezgoda bez povređenih lica\nSavez za Srbiju u Leskovcu oglasio se danas saopštenjem povodom dvadesete godišnjice početka NATO bomnardovanja …


LAKTAŠI: DAN SJEĆANjA NA ŽRTVE STRADALE U SAOBRAĆAJNIM NEZGODAMA | Laktaši - Glas Laktaša - Nezavisni online magazin\nLAKTAŠI, 01. februara – Povodom dana sjećanja na žrtve stradale u saobraćajnim nezgodama, juče je u Laktašima organizovana aktivnost simulacije saobraćajnih nezgoda.\n„U saradnji sa policijskom stanicom, Dobrovoljnim vatrogasnim društvom, Opštinskom organizacijom Crvenog krsta, službom Hitne pomoći i Auto-moto savezom Republike Srpske, odlučili smo da obilježimo ovaj dan sjećanja na žrtve, te da skrenemo pažnju na broj poginulih i stradalih, te kako bi predočili potencijalni rizik za današnje vozače“, rekao je načelnik opštine Laktaši Ranko Karapetrović.\nRepublika Srpska je i ove godine pokazala solidarnost, te se priključila ostalim zemljama širom svijeta, kada je riječ o Danu sjećanja na stradale žrtve, a ove godine slogan je glasio „Do 2020: smanjiti broj poginulih i teško povrijeđenih za 50%“.\nOpština Laktaši provodi niz aktivnosti na smanjenju broja saobraćajnih nezgoda, naročito smrtno stradalih lica, kroz obrazovni Forum za bezbjednost opštine Laktaši, kao i Savjet za bezbjednost saobraćaja, radi podsticanja preventivnih i drugih aktivnosti u oblasti bezbjednosti.\nTekst i fotografije preuzeti sa sajta Opštine Laktaši\nPrethodni tekstMjestimično vlažni kolovozi, na graničnim prelazima nema zadržavanja\nSledeći tekstNEVEROVATAN PODVIG SRPSKIH LEKARA Đorđe (10) je rođen bez desnog uva, a hirurg mu je napravio novo, I TO OD REBARA


Predsednik fiskalnog saveta: Do kraja godine mogla bi da se uvedu nova fiskalna pravila - Infobrif\nObjavljeno 19.06.2019. u 12:01\nBEOGRAD – Predsednik Fiskalnog saveta Srbije Pavle Petrović izjavio je danas da bi do kraja godine mogla da se uvedu nova fiskalna pravila, navodeći da postoje indicije da je Ministarstvo finansija spremno da o tome razgovara.\nPetrović je u Skupštini Srbije rekao da je Fiskalni savet već predlagao da se nova fiskalna pravila modifikuju i zakonom urede, a njih bi, kaže, činila dva stuba – niski deficit i javni dug.\nPrema njegovim rečima, nizak državni deficit je dostižan, jer je sada, zahvaljujuci uspešnoj konsolidaciji, strukturno uravnotežen.\n“S ozbirom da je to tako i ove godine, imaćemo izbalansirani budžet ili mali suficit. Bilo bi dobro da se postojeće stanje stavi u zakon i da se napravi čvršćom obavezom vlade i države”, naveo je Petrović predstavljajući u parlamentu izveštaj Fiskalnog saveta za 2018.godinu.\nOn je dodao da je javni dug Srbije sada 51 odsto BDP-a i predviđanja su da će u narednim godinama “nastaviti da pada” na između 45 i 50 odsto, a onda i ispod 45 odsto, ukazujući da bi taj maksimalni dug trebalo da se takođe reafirmiše.\n“To utiče na kreditni rejting zemlje, kamatne stope, privredni rast i život građana, jer imate stabilnu privredu bez inflacije. Postoje indicije da bi Ministarstvo finansija htelo da diskutuje o tim predlozima i nadamo se da bi do kraja godine ta nova fiskalna pravila mogla da se uvedu”, istakao je Petrović.\nPetrović: EPS ne pravi profit, “barem 10% zaposlenih je…\n“To smo videli u fiskalnoj strategiji vlade koju analiziramo i mi to podržavamo”, rekao je Petrović i ukazao da je Vlada Srbije, prvi put posle 2011. godine, sada poslala fiskalnu strategiju koju u ovom trenutku razmatra FS S i koji će dati svoje mišljenje.\n“To do sada nije činjeno, i to je loše. Sada postoje najave da će taj kalendar da se poštuje, mi to snažno podržavamo i preporucucjemo i vama da u tom pravcu delujete”, poručio je Petrović poslanicima.\nFiskalni savet Srbije ocenio je i da je zamrzavanje zapošljavanja u javnom sektoru postalo kontraproduktivno, jer delovi javnog sektora ne mogu da rade efikasno. Kaže da je neophodna “fleksibilnija” kontrola, te da se naprave potrebe kako bi se videlo realno stanje.\nPodsetio je da je Fiskalni savet negativno ocenio odredbu Zakona o penzijsko-invalidskom osiguranju da vlada i skupština diskreciono određuju penzije, navodeći da se sada predlaže “švajcarska formula”, što Savet pozdravlja.\nFiskalna pravilaMinistarstvo finansijaPavle Petrović\nNadležni upozorili: Ako ovo radite, sledi vam isključenje s mreže, prijavite ovakve slučajeve


REM-u stiglo 650 prijava zbog spota SNS-a – RTV SUNCE Arandjelovac\nHome » Svet » REM-u stiglo 650 prijava zbog spota SNS-a\nin Svet, Vesti 07/02/2019\nViše od 650 prijava stiglo je na adresu Regulatornog tela za elektronske medije (REM) za manje od 24 sata, povodom emitovanja promotivnog spota Srpske napredne stranke na televizijama sa nacionalnom frekvencijom van predizborne kampanje, saopštila je organizcija CRTA.\nCRTA je 5. februara pokrenula akciju pod nazivom #ProbudiREM kojom je pozvala sve zainteresovane građane da preko onlajn formulara upute prijavu REM povodom emitovanja promotivnog spota Srpske napredne stranke sa političkim sadržajem na TV Prva i na TV Happy. U spotu se posredno ismevaju lideri opozicije i građanski protesti koji se već nedeljama održavaju u Beogradu i mnogim gradovima Srbije.\n“Cilj akcije je da se REM zvanično izjasni da li je emitovanjem ovog političkog spota prekršen zakon. Zakon kaže da su mediji dužni da obezbede slobodno, istinito, objektivno, potpuno i blagovremeno informisanje građana, a naročito da kroz vesti i program istinito i objektivno predstavljaju činjenice i događaje i da podstiču slobodno formiranje mišljenja. Kada se to ne dešava, REM ima odgovornost da reaguje kako bi zaštitio javni interes”, izjavio je programski direktor CRTA-e Raša Nedeljkov, stoji u saopštenju.\nPružalac medijske usluge je u terminu navedenom u prijavi emitovao promotivni spot SNS koji sadrži eksplicitni politički sadržaj, političke poruke i ima politički uticaj na gledaoce (stavlja direktno u vezu lidere opozicije Dragana Đilasa i Vuka Jeremića, kao i građanske proteste koji se održavaju širom Srbije, sa tajkunima, odnosno kriminalom), saopštava CRTA.\nDeo propagandnog spota objavljenog na YouTube-u u kome se ismevaju građanski protesti u Srbiji i lideri opozicije Vuk Jeremić i Drgana Đilas.\nZakon o elektronskim medijima, sa druge strane, direktno zabranjuje bilo kakvo političko oglašavanje van predizborne kampanje, a dodatno Zakon o oglašavanju zabranjuje prikriveno i obmanjujuće oglašavanje, kao i uporedno oglašavanje, odnosno omalovažavanje aktera u oglasnoj poruci, stoji u saopštenju ove oganizacije.\nIako zvanične rekacije iz REM-a nije bilo, članica tog tela Olivera Zekić izjavila je da će delovi spota Srpske napredne stranke o opoziciji i protestima nesmetano moći da se emituju na televizijama i pokrivalicama u prilozima ili vestima.\n“REM bi svakako reagovao u slučaju da je takav ili sličan spot emitovan u okviru vremena predviđenog za advertajzing, a pošto je emitovan u okviru priloga na vestima ili nekoj drugoj emisiji, to je deo uređivačke politike tih medija i nemamo na šta da reagujemo. Naročito u ovom slučaju, s obzirom da je spot emitovan kao vest da je jedna stranka napravila spot”, kazala je Olivera Zekić za list “Danas”.\nSa druge strane, Zlatko Minić iz Transparentnosti Srbija izjavio je da je evidentno da su televizije koje su emitovale spot SNS-a prekršile Zakon o elektronskim medijima.\n“Postavlja se pitanje i ko je platio emitovanje spota”, rekao je Minić i dodao da ako je emitovanje platila Srpska napredna stranka onda je pitanje da li se to korišćenje sredstava može obuhvatiti odredbama Zakona o finansiranju političkih aktivnosti.\nPrevious: Šveđani nam “dovode” mir i investitore\nNext: RTV Sunce – Saopštnje “Dveri”


PRODUŽEN PLAĆENI ODMOR ZAPOSLENIMA\nutorak, 17 septembar 2013 09:40\nBRATUNAC- Kolektivni odmor za 135 radnika bratunačkog preduzeća "Tehnički remont", koje je nedavno privatizovano, produžava se do daljeg, rekao je danas direktor kompanije Goran Domuz.\nDomuz je rekao novinarima da je plaćeni odmor radnicima produžen jer još nije završen proces privatizacije i nisu stvoreni uslovi za nastavak proizvodnje.\nKompanija "Elv global" /ELW Global/ kupila je ovu firmu i, u skladu sa kupoprodajnim ugovorom, uplatila depozit od 65.000 maraka ili 10 odsto od ponuđene cijene državnog kapitala.\n"Potpisivanjem kupoprodajnog ugovora kupac se obavezuje da će u roku od 60 dana isplatiti iznos kupoprodajne cijene kapitala i izmiriti obaveze prema radnicima, dobavljačima i državi, koje nisu obuhvaćene programom finansijskog restrukturisanja, odnosno obaveze nastale od septembra 2012. godine", pojasnio je Domuz.\nOn je napomenuo da još nije potpisan ugovor između Vlade Republike Srpske, kao vlasnika, i kupca, jer nisu stvoreni preduslovi za to.\nDomuz očekuje da će Vlada u toku ove sedmice, u funkciji Skupštine akcionara AD "Tehnički remont", donijeti odluku o povećanju osnovnog kapitala u preduzeću, da bi se realizovala odluka o finansijskom restrukturisanju i izvršila konverzija potraživanja u akcije preduzeća.\nPrema Domuzovim riječima, radnici ovog preduzeća su na jednomjesečnom plaćenom odmoru od 15. jula, a 19. avgusta produžen je kolektivni odmor za još mjesec dana i sada do kraja oktobra, do kada se očekuje da će biti riješeno pitanje kupoprodaje i izmirenja obaveza, te biti obavljene pripreme za početak proizvodnje i osvajanje novih proizvodnih programa.\nOn je naveo da neizmirene obaveze prema radnicima i dobaljačima iznose oko dva miliona maraka.


LDP osudio isticanje fašističke zastave na univerzitetu | Autonomija\nLDP osudio isticanje fašističke zastave na univerzitetu\nLiberalno-demokratska partija (LDP) najoštrije je danas osudila isticanje crne fašističke zastave na zgradi Re…\nLiberalno-demokratska partija (LDP) najoštrije je danas osudila isticanje crne fašističke zastave na zgradi Rektorata Univerziteta u Novom Sadu i zatražila od nadležnih da pronađu počinioce. „Sa žaljenjem konstatujemo da ovaj incident nije neočekivan i da mu je doprinela pasivnost svih onih koji nisu pravovremeno reagovali na dosadašnje izlive fašizma u Novom Sadu“, navodi se u saopštenju LDP-a.\nNepoznati pocinioci istakli su juče, na Svetski dan Roma, crnu fašističku zastavu sa kukastim krstom i uvredljivim porukama protiv Roma na zgradu Rektorata Univerziteta u Novom Sadu. LDP je u saopštenju za javnost još naveo da je obrazovanje jedan od ključnih preduslova za uključivanje Roma u društvo.\n„Svi napori da univerzitetskim obrazovanjem bude obuhvaćeno više od sadašnjih sramnih 0,3 odsto romske populacije ostaće bezuspešni, ukoliko ih na univezitetima, umesto programa podrške, budu dočekivale rasističke poruke“, navodi se u saopštenju.


Neko ipak nije obavio posao - Istinomjer\nNeko ipak nije obavio posao\nU protekloj sedmici u domaćoj javnosti dosta se polemisalo o učešću Trećeg pješadijskog puka u obilježavanju Dana RS-a, a svoje mišljenje dala je i ministrica odbrane BiH, Marina Pendeš dan nakon održavanja svečane ceremonije u Banjaluci.\nTreći puk nije sudjelovao na ceremoniji 9. januara. Dio puka ili bolje rečeno počasne postrojbe je učestvovao u počasti predsjedavajućem Predsjedništva BiH, gospodina Ivanića. Time su Ministarstvo odbrane i OS BiH odradila svoj dio posla.“\nMarina Pendeš, ministrica odbrane BiH, TV1, Dnevnik u 19h, 10.01.2017.\nDan ranije iz Ministarstva odbrane BiH odaslano je saopštenje u kojem je navedeno kako su smjernice o postupanju pripadnika OS BiH na aktivnostima u Banja Luci dostavljene Zajedničkom štabu OS BiH još 6. januara, te kako će uslijediti istraga u vezi sa njihovim nepoštivanjem.\nPod kojim okolnostima i kako je došlo do učešća i postrojavanja pripadnika OS BiH danas (09.januara), Ministarstvo odbrane BiH će ustanoviti kroz lanac komandovanja i ostale funkcionalne nadležnosti i o istom izvijestiti Predsjedništvo BiH“, navodi se u saopštenju MO BiH.\nPodsjećamo, Treći pješadijski puk Oružanih snaga BiH, bez odobrenja Ministarstva odbrane BiH, učestvovao je u obilježavanju 09. januara, dana Republike Srpske, kojeg je Ustavni sud BiH proglasio neustavnim.\nPočetkom ove sedmice, u ponedjeljak 16. januara održana je i sjednica Zajedničke komisije za odbranu i sigurnost PS BiH na kojoj nije prihvaćen prijedlog da se na njen dnevni red uvrsti Informacija o učešću pripadnika OS BiH na obilježavanju Dana RS. Pendeš je nakon sjednice kazala kako treba sačekati do 2. februara kada će biti gotova analiza o ovom slučaju za čiju izradu je zadužen načelnik Zajedničkog štaba Oružanih snaga BiH general Ante Jeleč.\nAnaliza će prema njenim riječima pokazati da li je došlo do narušavanja ili zloupotrebe pojedinaca ili institucija u vezi sa implementacijom zakona o odbrani i službi u Oružanim snagama kao i svih važećih podzakonskih akata.\nNačelnik Zajedničkog štaba zadužen je da do 2. februara dostavi cjelovit izvještaj s prijedlogom mjera ukoliko se utvrdi da je došlo do povreda zakona i zakonitosti.“\nMarina Pendeš, ministrica odbrane BiH, Bportal, 16.01.2017.\nDakle, kako je jasno iz citiranog saopštenja Ministarstva odbrane, neko u lancu nije obavio svoj posao, kako je to tvrdila ministrica Pendeš sedam dana ranije, a pošto je i sama priznala da će biti provedena istraga, od Istinomjera će dobiti ocjenu nedosljedno.


Svet Autor:Milica Božinović28. sep. 202118:37\nEvropska unija, u strahu od političke reakcije u državama članicama, ne može više da garantuje sigurno članstvo u budućnosti za šest balkanskih država, kojima je svojevremeno to obećano, prenosi Rojters reči četiri diplomate i tekst internog dokumenta.\nKako piše Rojters, ćorsokak oko deklaracije za Samit EU i balkanskih lidera 6. oktobra je „najniža tačka“ strategije EU da pridruži Srbiju, BiH, Crnu Goru, Albaniju, Severnu Makedoniju i Kosovo evropskom bloku. Dodaju da se to podudarilo sa aktuelnim tenzijama između Beograda i Prištine, prenosi N1.\nBrisel je na samitu planirao da obnovi obećanje dato pre 18 godina o „nedvosmislenoj podršci evropskoj perspektivi Zapadnog Balkana“, navodi se u nacrtu deklaracije u koju je Rojters imao uvid 11. septembra. Taj plan je propao nakon najmanje dve runde razgovora koje su se završile bez dogovora.\nOrban: Balkan je kapija Evrope, a kapija pripada kući\nPiše Timoti Les: Apstraktno pitanje od kog zavisi sudbina Balkana\nDržave članice ne žele jasno da se odrede, ali bogatije države, poput Danske, Francuske i Holandije, se plaše da se ne ponovi greška „brzog ulaska u Uniju“ kao što se to desilo sa Bugarskom i Rumunijom 2007, kao i neuspešna migracija radnika iz istočne Evrope u Veliku Britaniju, koja je mnoge Britance okrenula protiv EU.\nBugarska se protivi učlanjenju Severne Makedonije zbog njihovog spora oko jezika.\n„Ponašaju se loše kako bi privukli pažnju EU“\nPodsećaju da su trupe NATO pojačale broj patrola na Kosovu zbog toga što su lokalni Srbi blokirali put blizu prelaza ka Srbiji, nezadovoljni zabranom Prištine da vozila sa srpskim tablicama uđu na Kosovo.\nTakođe, ističu, EU i sama pogoršava tenzije u regionu gde živi 20 miliona ljudi, pošto su građani Balkana sanjaju o ulasku u EU još od kraja ratova u bivšoj Jugoslaviji devedesetih godina.\nZbog svega ovoga, EU i SAD su pozvali na smirivanje situacije, a predsednica Evropske komisije Ursula fon der Lajen je započela trodnevnu posetu, tokom koje će obići svih šest balkanskih zemalja, kako bi pokazala posvećenost EU regionu.\nMeđutim, naglašavaju da je kredibilitet EU opao, naročito nakon što su Holandija i Francuska privremeno zaustavile proces proširenja pre dve godine, a sada ga Bugarska blokira.\nBeograd i Priština se, sa druge strane, osećaju iznevereno od strane SAD, nakon što ih je pre godinu dana u Belu kuću pozvao tadašnji predsednik Tramp i naveo da potpišu sporazum o ekonomskoj normalizaciji, koji je potom propao. Takođe, EU nije održala obećanje o bezviznom režimu za građane Kosova.\nBONUS VIDEO: Škoro: Evroparlamentarci sve vreme igraju za vlast\nČlanstvoEvropska unijaZAPADNI BALKAN


"REDOVNA ISPLATA NAJSTARIJIMA" Milunović poručio da je penzioni sistem Srpske stabilan - Srpskainfo\nVlada Republike Srpske je sprovedenom reformom učinila stabilnim penzioni sistem, što se ogleda u redovnoj isplati penzija, izjavio je ministar rada i bračko-invalidske zaštite Republike Srpske Duško Milunović.\nMilunović je naveo i da je struktura penzija pozitivno izmjenjena na način da je sve veći broj starosnih penzija na uštrb invalidskih i porodičnih, što nije bio slučaj u ranijem periodu.\n– Republika Srpska čini sve da zaštiti penzionere i obezbjeđuje redovno i vanredno usklađivanje penzija svake godine. Redovno je zakonska obaveza, a vanredno kada se ukaže mogućnost – rekao je Milunović novinarima u Tesliću, gdje prisustvuje sjednici Upravnog odbora Udruženja penzionera Republike Srpske.\nOn je podsjetio da su od početka godine redovnim i vanrednim usklađivanjem penzije uvećane za 14 odsto.\nUsvojen Konsolidovani izvještaj: Za tri mjeseca 852 miliona prihoda u budžetu Srpske\nMilunović je ukazao na izvanrednu saradnju sa Udruženjem penzionera Srpske za čije članove je ove godine obezbijeđeno 500.000 KM za banjsku rehabilitaciju.\nOn je naveo da resorno ministarstvo podržava i druge aktivnosti penzionera, između ostalog, finansijski podržava organizovanje šahovskog turnira.\nPredsjednik Udruženja penzionera Republike Srpske Ratko Trifunović kaže da su u posljednjih osam mjeseci penzije uvećane za skoro 18 odsto, što je rijetkost u odnosu na zemlje okruženja.\n– Sve naše aktivnost su blagovremno i pravovremno podržane od Vlade i resornog ministarstva i mi svoje aktivnost uspješno sprovodimo zahvaljujući njihovoj aktivnosti – rekao je Trifunović, koji je za uspješno saradnju zahvalio i Fondu penzijsko-invalidskog osiguranja Republike Srpske.\nPredsjednik Skupštine Udruženja penzionera Slobodan Brdar kaže da će, zahvaljujući povećanju iznosa za banjsku rehabilitaciju, ove godine to pravo iskoristiti oko 1.000 korisnika.\nDruštvo Duško MilunovićpenzijePenzioneripenzioni sistemRatko TrifunovićUdruženje penzioneraVlada RS\nDirektor Fonda PIO o rebalansu finansijskog plana “Povećanje penzija od 10 odsto nije i konačno”\nPOČELA ISPLATA Od 1. maja penzije se usklađuju i povećavaju za 10 odsto\nPREKID PLATNOG PROMETA Onemogućena isplata penzija za 15 korisnika u Rusiji\nNešić tvrdi da se radi o PREDIZBORNOM OBEĆANJU VLASTI "Prosječnu platu povećati na 1.500 КM, a penziju na 750 КM"\n"Nisu tačne tvrdnje Jelene Trivić" Višković ističe da je Vlada predvidjela inflaciju i povećala primanja u Srpskoj\n"Cijene su dodatno porasle, tražićemo i dodatno povećanje" Udruženje penzionera Srpske o povećanju penzija\nTroškovi u zdravstvu SAMO RASTU: Na liječenje građana BiH za godinu potrošene skoro dvije milijarde KM\nOČEKUJE SE OSVJEŽENJE Sutra sunčano, uz malo nižu temperaturu, moguća povremena kiša\nOdgovor na poskupljenja: Vlada će obezbijediti 4,1 milion KM za proizvodnju šumskih sortimenata\nToplotni talas se nastavlja: Danas i do 39 stepeni, poslije podne moguće lokalne nepogode\nAFORIZAM DANA Bračni trougao\n"Najveća podrška za sjetvu u regionu" Proizvođačima pšenice 400 KM po hektaru


Magazinović traži ispunjavanje obaveza BiH koje se tiču kibernetičkog kriminala - informativa.ba\nVijesti BiH Magazinović traži ispunjavanje obaveza BiH koje se tiču kibernetičkog kriminala\nNaime, poslanici bi danas trebali razmatrati obaveze BiH o pitanju izrade pravnih propisa u domenu kibernetičke sigurnosti u skladu s Konvencijom o kibernetičkom kriminalu i Sporazumom o stabilizaciji i pridruživanju (SPP).\nMagazinović je novinarima danas pojasnio da je u odgovoru na njegovo poslaničko pitanje vezano za govor mržnje na internetu, pozivanje na terorizam i ubistva te nacionalnu i etničku netrpeljivost, navedeno da BiH ove obaveze nije ispunila.\nIscrpan odgovor dostavila mu je Državna agencija za istrage i zaštitu (SIPA) i Ministarstvo sigurnosti, a za Magazinovića je zabrinjavajuće što Ministarstvo problem zloupotrebe interneta u terorističke i ekstremističke, ali i druge kriminalne svrhe, vidi jednim od ključnih sigurnosnih problema u BiH, kako je navedeno u tom odgovoru.\n- Sve to bio je razlog da se konačno pokrenemo kada je ova tema u pitanju. Drago mi je da je Zajednička komisija za odbranu i sigurnost PSBiH to podržala kao i Ministarstvo sigurnosti - zaključio je.\nPoslanici će stav o ovom pitanju dati u okviru današnje sjednice.\nOznake: #Magazinović #SDP BiH #PSBiH #sjednica


Tribina o saradnji socijaldemokratskih i progresivnih političkih stranaka i društvenih pokreta - Dijalog.net\nNaslovna Civilno društvo Tribina o saradnji socijaldemokratskih i progresivnih političkih stranaka i društvenih pokreta\nBeograd, 26. jun 2019. – Fondacija za evropske političke studije (FEPS) iz Brisela i Fondacija Max Van der Stoll (FMS) iz Holandije u saradnji sa Centrom modernih veština (CMV) organizuju tribinu “Vratimo demokratiju“.\nTribina će se održati u subotu 29. juna 2019. godine sa početkom u 15 časova u Kulturnom centru “GRAD”.\nKako navode organizatori, tribina je deo završne konferencije dvogodišnjeg projekta „Demokratija danas – za bolju saradnju socijaldemokratskih i progresivnih političkih stranka i društvenih pokreta“ koja se održava u Beogradu.\nTim povodom u Beograd dolaze mnogobrojni predstavnici i predstavnice stranaka i društvenih pokreta iz 10 zemalja Istočne Evrope, Zapadnog Balkana, Bliskog Istoka, Severne Afrike.\nTribinu će zainteresovani građani i građanke moći da pratena drštvenim mrežama putem hashtaga #ReclaimDem.\nOvo će biti odlična prilika da se čuju iskustva predstavnika/ca iz Bosne i Hercegovine, Tunisa, Ukrajine, Severne Makedonije, kao i Bosne i Hercegovine, navode organizatori u saopštenju dostavljenom medijima.\nU drugom delu će predstavnici Srbije, Maroka, Ukraine i Libana razgovarati o modelima i mogućnostima saradnje.\nU ime Srbije na tribini će govoriti Predrag Voštinić iz Lokalnog fronta, dok će tribinu moderirati novinarka Jovana Gligorijević.\nPrethodno Televizija Kanal 9 u poreskoj pretplati\nSledeće Evropski put Zapadnog Balkana mora da sačeka i na promene unutar EU\nTop Tags Vlada Republike Srbije ljudska prava Evropska unija mediji evropske integracije Društvo konkurs Civilno društvo mladi lokalna samouprava vladavina prava OCD Srbija i Evropska unija Evropska komisija istraživanje


Alpro u novi pogon uložio više od milion KM - Biznis Info\nYou are at:Home»Kompanije»Alpro u novi pogon uložio više od milion KM\nAlpro u novi pogon uložio više od milion KM\nBy BiznisInfo on\t 17/05/2018 Kompanije\nU preduzeću “Alpro” u Vlasenici početkom juna počeće sa radom novi pogon plastifikacije aluminijumskih profila u koji je ovo preduzeće uložilo više od 1.000.000 KM vlastitih sredstava.\nDirektor “Alpra” Vladan Nastić rekao je Srni da je cilj ove investicije poboljšanje kvaliteta proizvoda, veća produktivnost i smanjenje rokova isporuke.\nOn je dodao da je oprema za pogon plastifikacije ispručena tokom prošle godine, te da je prilagođavanje postojećih objekata i instaliranje opreme počelo u januaru ove godine.\n“Investicija je vrlo kompleksna i podrazumijevala je dosta mašinskih i elektro radova, kao i ovladavanje novim tehnologijama i znanjima”, rekao je Nastić.\nNastić je istakao da će modernizacija pogona zahtijevati i manje angažovanje radne snage i uštedu na energentima, jer nova tehnologija kao pogon koristi plin, umjesto električne energije, koja je do sada korištena, što će kao konačan rezultat imati i jeftiniji proizvod.\n“Vrijeme promjene boje u novom pogonu je maksimalno 10 minuta, a kapacitet proizvodnje biće do 1.200 kilograma po satu. U ranijem pogonu period promjene boje trajao je do tri sata, a kapacitet je bio od 200 do 300 kilograma po satu”, istakao je Nastić.\nCiklus investiranja i modernizacije u preduzeću “Alpro” biće nastavljen nabavkom nove opreme za proizvodnju profila sa termičkim prekidom, a radi se i na usvajanju novog koncepta poslovanja preduzeća.\n“Ove aktivnosti realizujemo što je moguće brže da bi mogli da uđemo u fazu instalacije nove linije za ekstruziju aluminijskih profila”, izjavio je direktor “Alpra” Vladan Nastić.\nOd 2004. godine “Alpro” posluje u okviru “Alumil grupacije” jedna je od najvećih proizvođač arhitektonskih aluminijumskih profila u jugoistočnoj Evropi. Preduzeće ima 116 zaposlenih, sa tendencijom prijema i zapošljavanja mladih i obrazovanih kadrova.


Vežbanjem protiv valunga?\nD. C.\t 23. avgusta 2013. 12:19\nRedovno bavljenje fizičkim aktivnostima i muškarcima i ženama pruža mnoge prednosti u očuvanju i poboljšanju zdravlja. Međutim, ženama u menopauzi ili postmenopauzi fizičke aktivnosti ipak ne doprinose „smanjenju valunga“.\nIstraživači su analizirali stanje 248 žena koje su bile u menopauzi ili postmenopauzi. Učesnice su podeljene u dve grupe: 106 je učestvovalo u aerobik vežbanju tri puta nedeljno u periodu od 12 nedelja, dok su ostale žene obavaljale svoje redovne aktivnosti.\nSve žene su svakodnevno vodile dnevnik o valunzima, noćnom preznojavanju, kvalitetu sna, nesanici, kao i simptomima depresije i anksioznosti.\nIstraživači su ustanovili da je program vežbanja imao male pozitivne efekte na kvalitet sna, nesanicu i depresiju, ali nije imao značajan uticaj na valunge. Takođe je otkriveno da su žene iz grupe sa vežbanjem koji su više bile u formi pre početka istraživanja, imale veći napredak u pogledu valunga.\n„Žene u srednjim godinama ne mogu očekivati da će ih vežbanje osloboditi problema sa valunzima i noćnim znojenjem, ali razumno je očekivati poboljšanje opšteg zdravstvenog stanja“, navodi autor studije Barbara Sternfeld sa Kaiser Permanent odeljenje za istraživanje u Severnoj Kaliforniji.\nOvi nalazi podržavaju druge nedavno sprovedene studije koje su zaključile da nema dokaza da vežbanje smanjuje valunge i noćno znojenje koji se javljaju kao simptomi menopauze.\nIpak, zdrava uravnotežena ishrana i umerene fizičke aktivnosti doprinose u borbi protiv: kardiovaskularnih bolesti, gojaznosti, dijabetesa, depresije, nesanice, anksioznosti, što znatno doprinosi kvalitetu života i opštem zadovoljstvu i žena i muškaraca svih uzrasta, naročito u poznim godinama.\ndijabetespostmenopauzavalunzivežbanjedepresijamenopauzaumerene fizičke aktivnosti


Da li je ovo najuzbudljivija borba za opstanak ikada i da li će aktuelni šampion ispasti iz lige\n06/02/2017 Englezi Vesti 0\nKažu da je Premijer liga najneizvesnija među jakim ligama, ali izgleda da to važi samo ako tabelu gledamo odozdo.\nPosle 24 kola Čelsi je ubedljivo prvi u Premijer ligi, sa devet bodova prednosti u odnosu na Totenhem i malo ko se ovde nada bilo kakvom iznenađenju.\nMeđutim, borba za opstanak će biti itekako dramatična, a sve se dodatno zakuvalo nakon ovog kola, kad su i Sanderlend i Hal ostvarili pomalo iznenađujuće pobede.\nSituacija je takva da je čak šest klubova na dnu smešteno u razmak od samo dva boda. Naime, poslednji na tabeli je Sanderlend, sa 19 bodova, a Midlzbro, koji je 15. ima samo dva boda više.\nAktuelni šampion Lester je vezao i četvrti ligaški poraz i sada je već postalo opasno za Klaudija Ranijerija i njegovu ekipu, koja igra u osmini finala Lige šampiona, a istovremeno se suočava sa tim da može da ispadne iz lige.\nHal se malo probudio i u poslednje četri utakmice je pretrpeo samo jedan poraz. U ovom kolu su iznenađujuće pobedili ekipu Liverpula, koja je u očajnoj formi, a nedelju dana ranije su uzeli bod na Old trafordu. U narednom kolu dočekuju Arsenal.\nSanderlend je ubedljivo slavio (0:4) protiv Kristal Palasa, direktnog konkurenta u borbi za opstanak. Međutim, ta tri boda nisubila dovoljna za ekipu Dejvida Mojesa čak ni da se pomakne sa poslednje pozicije na tabeli. S druge strane, Kristal Palas predvođen Semom Alardajsom ne uspeva da se poveže i ozbiljno su ugrozili svoje šanse za opstanak.\nU ovoj opasnoj zoni su još Svonsi i Midlbro, koji imaju po 21 bod. “Labudovi” su u usponu forme,dok je Midlzbro na poslednje tri utakmice osvojio samo jedan bod, iako je do Nove godine delovalo da su prilično ozbiljni.\nGolovi: Premijer liga, 24. kolo, 2016/2017\nKamerun vs Engleska 1990: Triler za sva vremena i poslednji trzaj Gordog Albiona


РУСИЈА У САВЕЗУ СА КИНОМ\nRUSIJA U SAVEZU SA KINOM\nRusija je održala najveći ikad set ratnih igara u Sibiru. Na vežbi „Istok 2018“, koja je takođe uključivala učešće kineske i mongolske vojske, učestvovalo je više od 300.000 ruskih vojnika i više od 1.000 aviona, kao i brojni tenkovi i brodovi. Peking je poslao više od 3.000 vojnika, kao i avione i druga vozila, čineći ovo najvećom zajedničkom vežbom sa Rusijom u poslednjih nekoliko godina, piše Al Džazira.\nVežba je održana u vreme pojačanih tenzija između Rusije i SAD – uzrokovanih navodnim mešanjem Moskve u američke izbore i zbog rasprava u vezi ruske aktivnosti u Siriji i Ukrajini. Tenzije takođe rastu između SAD i Kine, gde se trgovinski konflikt Trampove administracije intenzivira, a Vašington je javno etiketirao Kinu kao „strateškog suparnika“ u svojim najnovijim strategijama nacionalne bezbednosti.\n„Istok 2018“ je još jedan marker za analitičare za promovisanje ideje da su Kina i Rusija postali kvazi-saveznici, sa zajedničkim interesima u suprotstavljanju američkoj hegemoniji i dominaciji Zapada u međunarodnim institucijama. Ima istine u ideji da se interesi Pekinga i Moskve sve više usklađuju.\nRusko diplomatsko zahlađenje s Vašingtonom i mnogim od svojih ključnih evropskih saveznika, u kombinaciji sa željom da se okoristi od brzog ekonomskog i vojnog rasta Kine, pojačalo je moskovsko prihvatanje Pekinga.\nKina je, u međuvremenu, gledala na Rusiju kao na snažnog partnera da bi nadoknadila pritisak SAD i mreže njegovih saveznika u Aziji, posebno sa Japanom – gde su odnosi napeti kao rezultat teritorijalne svađe u vezi ostrva Senkaku u Istočnom kineskom moru.\nEkonomska strana ovog odnosa takođe raste i očekuje se da će bilateralna trgovina premašiti 100 milijardi dolara ove godine, gde obe strane imaju za cilj da udvostruče tu cifru do kraja 2020.\nNa vrhu ovog ekonomskog rasta je ogromni 400 milijardi dolara vredan sporazum o kupovini gasa koji su dve strane potpisale 2014, a koji je osiguran investicijom ruskog gasnog giganta Gazproma u vrednosti od 55 milijardi dolara.\nAli iako je sve veći broj primera strateškog približavanja Rusije i Kine, mora se biti oprezan da se to ne pomeša sa idejom da su ove dve države na pragu tradicionalnog saveza. Rusija brine da bi Kina mogla tražiti način da spreči – barem delimično – rusku dominaciju u regiji.\nRusija takođe ostaje zabrinuta zbog porasta kineskih investicija na Dalekom istoku, što nosi ekonomske koristi ali isto tako potencijalno nanosi štetu ruskom biznisu, kao i zbog porasta kineskog zanimanja za arktički region.\nIpak, ključni element ovde je odnos sa Vašingtonom. Nije slučajnost da trenutno spajanje kinesko-ruskih interesa ima veze s tim da su obe države u nepovoljnim odnosima sa SAD. Bilateralno približavanje Amerikanaca Moskvi i Pekingu, kao i njihovo prisustvo u azijsko-pacifičkom regionu, biće ključni pokazatelj u rusko-kineskim odnosima, zaključuje Al Džazira.


4 tajne navike milijardera: uspešni i bogati ljudi ovo rade čim ustanu — Trening za uspeh — Lovesensa.rs\nMilijarderima je najvažnija jutarnja rutina! Evo koje 4 jutarnje navike olakšavaju put do uspeha i obilja...\nBogati najčešće ustaju rano, u proseku u 5.30\nUpravo ova navika bila je presudna za uspeh jer ih rano buđenje čini produktivnijim i energičnijim. Primera radi, izvršni direktor "Tvitera" Džek Dorsi ustaje u cik zore i pre posla trči nekoliko kilometara.\nNajuspešniji ljudi na svetu otkrivaju: ovo su 3 tajna koraka do uspehaUspešni ljudi imaju 3 dnevne navike koje su ih približile ka uspehu! Evo koja je njihova tajna...\nMilijarderi paze na zdravlje\nImaju strog režim vežbanja bez obzira na godine. Kod većine bogatih i uspešnih ljudi sport predstavlja jutarnju rutinu. To im daje vitalnost i mentalnu snagu, pomaže da jasnije razmišljaju i čini ih disciplinovanijim i upornim. Sport ih uči timskom radu, kako da pobede i izgube, ali i skromnosti. Milijarderi meditiraju, ne puše i zdravo se hrane.\nPored sporta, jedina aktivnost uz koju redovno provode vreme je čitanje (dnevne novine, časopisi, biografije, poslovne knjige...). Veoma su promišljeni, o svemu vole dobro da razmisle bez obzira na to o čemu je reč.\nZa dugoročan uspeh u poslovanju je, kažu, najvažnija jutarnja rutina.\nAutor knjige navodi da su milijarderi najdisciplinovaniji ljudi koje je ikada upoznao i da sebi i ljudima u okruženju postavljaju visoke standarde. Ipak, treba imati na umu da oni nisu nikakvi superheroji, već osobe koje ponekad takođe obuzme lenjost, ali su toga svesni i ne dozvoljavaju da se tome prepuste.


EX YU FOREVER: Svi junaci mojih pesama\nSvi junaci mojih pesama\n„Fusnota“ je treća knjiga Kornelija - Bate Kovača koju je nedavno objavila izdavačka kuća „Laguna“, a knjigu čine priče o pesmama koje su obeležile ne samo karijeru našeg slavnog kompozitora već i živote mnogih od nas. Legendarne pesme kao što su „Četri mladića idu s Trebevića“, „Etida“, „Jedna žena“, „Ti si mi u krvi“, „Trla baba lan“, „Tata Ko i mama Spo“ bile su prilika Korneliju da na zanimljiv način dopiše svoju biografiju.\n- Većina priča o pesmama su istinite. Od priče o mom prvom hitu „Četri mladića idu s Trebevića“ koji sam davno snimio sa „Kvintetom Kornelija Kovača“ do priče o pesmi „Jedna žena“ u kojoj se pojavljuju neki ljudi koji su mi bili inspiracija u životu (kreator Aleksandar Joksimović, Rori Glager iz grupe „Taste“ itd.). Trudio sam se da priče budu zanimljive čitaocima. Budući da ovaj put imam dobrog izdavača, nadam se da će knjiga stići do svih onih ljudi koji vole i cene moj rad - rekao nam je Kornelije Kovač koji ovih dana predano radi na muzici za mjuzikl „Glorija“ Ranka Marinkovića.\n- Radim muziku za predstavu „Glorija“ koji režira Iva Milošević, a predstava će se premijerno izvesti ove godine u Budvi. Tekstove pesama piše Maja Pelević, a zbog rada na ovoj predstavi malo sam odložio rad na mom novom instrumentalnom albumu na kome će mi gosti biti slavni gitaristi Dominik Miler, Miroslav Tadić i Vlatko Stefanovski - priča Kornelije Kovač.\nKornelije je poslednjih godina radio pesme i za pevače i bendove u Sloveniji.\n- U Sloveniji sam napravio odličnu saradnju sa bendovima i izvođačima kao što su „Halgato“ iz Prekomurja, „Eroika“ i Natlija Verbaten. Bend „Halgato“ koji izvodi cigansku tamburašku muziku nedavno mi je tražio dozvolu da obradi numeru „Aoj Nono bela“ koju je snimio Zdravko Čolić. Rado bih sarađivao i u budućnosti sa izvođačima i pevačima iz Srbije koji imaju renome kao što su Zdravko Čolić ili Lepa Brena. (izvor --- BLIC)\nОзнаке: Kornelije Kovač


Večeras sednica Saveta bezbednosti zbog turske vojske u Iraku - Sputnjik Srbija\n18:37 27 Novembar 2020\nVečeras sednica Saveta bezbednosti zbog turske vojske u Iraku\n13:43 18.12.2015 (osveženo 14:00 18.12.2015) Preuzmite kraći link\nSavet bezbednosti Ujedinjenih nacija (SB UN) će večeras održati vanrednu sednicu zbog prisustva turske vojske na teritoriji Iraka, izjavio je Sputnjiku portparol iračkog Ministarstva spoljnih poslova Ahmad Džamal.\n„Na inicijativu Iraka, SB UN će večeras zasedati zbog narušavanja teritorijalnog suvereniteta od strane Turske“, rekao je on.\nBagdad je ocenio ulazak turskih vojnika na teritoriju Iraka kao kršenje suvereniteta i zatražio od Ankare njihovo hitno povlačenje.\nNešto kasnije oglasio se premijer Turske Ahmet Davutoglu rekavši da Ankara ne namerava da povuče vojsku sa teritorije Iraka jer je ona neophodna kako bi se osigurala bezbednost turskih vojnih instruktora.\nteritorijalni suverenitet, turska vojska, sednica, Savet bezbednosti UN, Irak


Dodik poručio iz Beograda: Bošnjaci su se malo zaigrali – Fokus.ba\nDodik poručio iz Beograda: Bošnjaci su se malo zaigrali\nOn je istakao da su Bošnjaci počeli to da osporavaju, pa su tako osporili i imenovanje ministra kojeg predlaže Republika Srpska i na taj način uveli jednu novu praksu koja nije dobra\nČlan Predsjedništva BiH Milorad Dodik istakao je da sva imenovanja na nivou BiH treba staviti na dnevni red, jer bez toga neće moći da se razmatra imenovanje bilo kog ministra.\n“Dok se ne riješe prethodna već započeta i proceduralno završena imenovanja, kao što je direktor SIPA-e i RAK-a, nema ništa od drugih imenovanja. Tek kada se završe ta imenovanja mogu se razmatrati i ostala”, izjavio je Dodik novinarima u Beogradu.\nOn je ocijenio da su se Bošnjaci očigledno politički malo zaigrali.\n“Oni su prvo bespotrebno gotovo godinu dana odgađali formiranje Vijeća ministara, a kada su došla na dnevni red imenovanja onda su urušili raniji dogovor da se ne osporava ono što predloži jedan konstitutivni narod, odnosno njegovi politički predstavnici”, podsjetio je Dodik.\nOn je istakao da su Bošnjaci počeli to da osporavaju, pa su tako osporili i imenovanje ministra kojeg predlaže Republika Srpska i na taj način uveli jednu novu praksu koja nije dobra.\n“Oni će time samo da naprave probleme, da i onako složene odnose u pogledu imenovanja još više isproblematizuju. Ali oni su to birali, oni smatraju da imaju ekskluzivno pravo da se tako ponašaju, a možda ih stigne baš tako nešto slično”, naglasio je Dodik, koji je lider SNSD-a.


Švedska izdvaja šest miliona KM za razvoj malih i srednjih preduzeća u BiH – Radio Feral\n27/04/2017 27/04/2017 Mirza Musanovic\t0 Comments\nŠvedska agencija za međunarodni razvoj i saradnju /SIDA/ u naredne četiri godine izdvojiće kroz projekat “Izazov za promjenu” šest miliona KM za razvoj i inovacije u malim i srednjim preduzećima u BiH, izjavio je danas u Sarajevu ambasador Švedske u BiH Anders Halgerberg.\n“Bilo bi dobro da se u okviru ovog programa fokusiramo na inovativna preduzeća jer na tržištu ima mnogo toga što je već viđeno. Sada bi bilo dobro da idemo prema nečemu što je potrebno na našem, ali i na evropskom i svjetskom tržištu”, istakao je Đukić.\nOn je pojasnio da će akcenat biti na izvozno orjentisanim preduzećima, ali da ne postoje nikakve prepreke da se i ostala preduzeća prijave za sredstva iz programa “Izazov za promjenu”.\nOkerić je dodao da su za mala i srednja preduzeća predviđena sredstva do 30.000 eura, dok će start-ap firme moći da koriste iznos do 10.000 eura.\n← Vlada TK: Snižena cijena lijekova na Pozitivnoj listi lijekova TK\nNogometni savez BiH mora platiti skoro 50.000 KM zbog navijačkih incidenata →


Početak/Virus Korona/Deveta žrtva koronavirusa\nNiške Vesti 28. marta 2020.\nNoćas je od posledica koronavirusa preminuo muškarac iz Vranjske Banje star 63 godine. Ova informacija nije potvrđena u KC Niš, ali jeste na zvaničnom sajtu Vranja.\n„U Kliničkom centru u Nišu, od posledica i komplikacija izazvanih virusom COVID 19, preminula je prva osoba sa teritorije Grada Vranja. Radi se o muškarcu, 1957. godište, sa prebivalištem u Vranjskoj Banji, koji je preminuo noćas u 00.30“, navodi se na njihovom sajtu.\nPrema poslednjim informacijama iz Kliničkog centra Niš, do 15:30 časova, 27. marta 2020. godine, hospitalizovano je 28 pacijenata, kod kojih je potvrđeno prisustvo korona virusa COVID 19. Od ukupnog broja hospitalizovanih, potvrđenih pacijenata, tri pacijenta na Klinici za infektivne bolesti KC Niš i 11 pacijenata u staroj zgradi hirurgije KC Niš, priključeno je na aparate za veštačku ventilaciju i oni se nalaze u jako teškom opštem stanju.\njoš jedna žrtva KC Niš Koronavirus vranje


Perini: Tortura nije politika SAD. Predsednik nije odobrio torturu i on je neće odobriti\nAdministracija predsednika Buša se brani od optužbi da je odobrila oštrije postupke prema osumnjičenim teroristima nego što je do sada bilo poznato.\nDnevnik Njujork Tajms je izvestio da je u februaru 2005. u jednom uputstvu Sekretarijata za pravosudje odobrena kombinacija fizičkih i psiholoških metoda prilikom saslušavanja, uključujući šamaranje, simulirano davljenje u vodi i izlagaje ekstremnim temperaturama. Ovo do sada nepoznato uputstvo izdato je tri meseca posle drugog publikovanog uputstva u kojem je oštro osudjena tortura. U pisanom saopštenju objavljenom u četvrtak Sekretarijat za pravosudje naveo je da je ranije uputstvo, iz decembra 2004, i dalje obavezujuće i da svi metodi saslušavanja treba da budu u skladu sa odredbama koje zabranjuju torturu. Portparolka Bele kuće Dejna Perino potvrdila je da uputstvo iz februara 2005. postoji, ali je izjavila da su metodi koje koriste američki islednici bezbedni, potrebni i zakoniti, uprkos tome što su oštri.\n«Tortura nije politika SAD. Predsednik nije odobrio torturu i on je neće odobriti. Medjutim, on je preduzeo sve u okviru zakona da bi sprečio nove napade na našu zemlju, a to je ova administracija i postigla.»\nPerino je odbila da komentariše da li simulirano davljenje u vodi predstavlja torturu zato što rasprava o specifičnim metodima saslušavanja može, kako je rekla, da dozvoli neprijatelju da se pripremi za njih. Demokratski senator Edvard Kenedi izjavio je, medjutim, da su Amerikanci i ljudi širom sveta još jednom revoltirani, kako se izrazio, odbijanjem Bušove administracije da se ogradi od okrutnih i ponižavajućih postupaka prema pritvorenicima.\n«Bilo bi dovoljno loše ako bi administracija osramotila sebe i ovu zemlju upuštajući se u okrutne i ponižavajuće postupke prema pritvorenicima. Još je gore ako uključi u to i Sekretarijat za pravosudje kako bi opravdala i prikrila takve postupke.»\nSenator Kenedi je izjavio da će biti sponzor zakonskog predloga prema kome bi standardi priručnika za obuku vojnog osoblja važili i za vladina saslušanja, uključujući i ona koja obavlja Centralna obaveštajna agencija. Demokratski članovi Pravosudnog odbora Predstavničkog doma najavili su da će istražiti ovo pitanje. Oni žele da Sekretarijat za pravosudje preda dokument iz februara 2005. godine kao i odvojeno uputstvo, izdato kasnije te godine, u kojem se navodi da metodi saslušanja koje koristi CIA ne predstavljaju kršenje standarda Kongresa u pogledu zabrane okrutnog, nehumanog i ponižavajućeg tretmana.


Споменак - Дом за децу и омладину без родитељског старања - "Uz malu pomoć prijatelja"\n"Uz malu pomoć prijatelja"\nGrad Pančevo sprovodi još jedan projekat iz oblasti socijalne zaštite - "Uz malu pomoć prijatelja – prevencija ranog napuštanja škole u Pančevu". Projekat finansira Evropska unija, a partner gradu Pančevu na ovom velikom i značajnom projektu je Dom za decu "Spomenak".\nCilj projekta je podrška školama, porodicama i deci iz 10 osnovnih škola sa teritorije grada Pančeva, i iz Doma "Spomenak", u kojima su učenici iz različitih razloga u riziku od napuštanja osnovnog obrazovanja.\nDom "Spomenak" je prepoznat kao partner koji može da pruži doprinos u realizaciji ovog projekta, zahvaljujući iskustvu koje imamo radeći sa decom i mladima.\nDanas je u Gradskoj upravi održana konferencija povodom sklapanja Ugovora o grantu za implementaciju projekta, a organ ugovaranja je Vlada Srbije – Ministarstvo finansija.\nPredstavnici Doma "Spomenak", na čelu sa direktorkom, prisustvovali su ovoj konferenciji i informisali se o narednim koracima u realizaciji projekta.


Profit pre svega - Finesa\nProfit pre svega količina\nBudite prvi koji će napisati recenziju za „Profit pre svega“ Odustani od odgovora\nDo svog 35. rođendana Majk Mikalovic je uspeo da osnuje i proda dve multimilonerske kompanije. Uveren da ima formulu za uspeh, postao je investitor malih preduzetničkih kompanija… da bi ga to dovelo do potpunog gubitka novca. Zatim je počeo sve ispočetka sa željom da nađe način kako da napravi zdrave i jake kompanije. Posvetio je svoj život istraživanju i primeni inovativnih strategija koja mogu da pomognu kako velikim kompanijama, tako i preduzetnicima. Autor je knjige “Profit pre svega”, knjige koju kompanije koriste kao glavni priručnik za generisanje profita, kao i knjiga “Toalet papir preduzetnik” i “Plan Bundeva”. Danas Majk vodi dve uspešne multimilionerske kompanije.


Za direktno zapošljavanje u firmi Enal-elektro mogu aplicirati isključivo kandidati sa višegodišnjim radnim iskustvom u izvođenju električnih instalacija slabe i jake struje na različitim tipovima objekata. Kandidat treba da poznaje montažu, povezivanje i puštanje u rad gore pomenutih instalacija.\nPored poslova na gradilištima na teritoriji Republike Srbije zainteresovanim kandidatima se nudi I mogućnost zaposlenja u centru u Loznici, gde se obavljaju poslovi šemiranja elektro ormana za potrebe nemačkog tržišta.\nNakon aplikacije za posao (prijavi se za posao) kandidata će kontaktirati neko iz njemu najbližeg centra za stručno usavršavanje i zakazati termin za razgovor. Pri dolasku na razgovor kandidat sa sobom treba da ponese sledeća dokumenta:\nCV (Curriculum Vitae) - radna biografija\nKopiju diplome elektro struke trećeg ili četvrtog SSS\nLičnu kartu Republike Srbije\nReference - preporuke bivših poslodavaca u kojima su jasno navedeni poslovi na kojima je kandidat radio.\nKandidati nakon obavljenog razgovora rade praktični test na osnovu koga se donosi odluka o eventualnom angažovanju. Ukoliko kandidat uspešno odradi dati zadatak sledi prikupljanje dodatne dokumentacije neophodne za zasnivanje radnog odnosa.\nRadnici za direktno zapošljavanje takođe stiču pravo nakon određenog vremena da budu upućeni na privremeni rad u R.Nemačku i da zasnuju radni odnos direktno u nekoj od partnerskih nemačkih firmi sa kojima uspešno sarađujemo.\nSvakako treba pomenuti da firma Enal-elektro nudi svestranu pomoć i podršku u svakoj opciji za koju se radnik odluči.


Izvor: Beta Video, 26.Mar.2020, 17:02\nKOSOVSKA MITROVICA - Predsednik privremenog organa Opštine Kosovske Mitrovice Aleksandar Spirić naglasio je da opštinski Krizni štab ulaže maksimalne napore da sačuva zdravstveni sistem i omogućimo sve uslove da olakša rad zdravstvenim radnicima. ``Tokom dana stići će improvizovani lokal koji će omogućiti rad Domu zdravlja u Kosovskoj Mitrovici u pripremi masovnog testiranja, kako je najavljeno. Verujemo da ćemo na taj način sačuvati zdravstveni sistem``, rekao je Spirić i apelovao na građane da pomognu da se olakša rad zdravstvenim radnicima. (CH3) Beta/Kosovo Online\nBeta Video: Severna Mitrovica: U toku dezinfekcija ulaza u stambenim zgradama\nEpidemiolog Antonijević: ``U poslednja 24 časa javilo se 4 pacijenta sa sumnjom na koronavirus\nKOSOVSKA MITROVICA - Epidemmiolog Aleksandar Antonijević iz Kosovske Mitrovice izjavio je:``U poslednja 24 časa javilo se 4 pacijenta sa sumnjom na koronavirus, uzorkovani su i ujutru se materijal šalje na Torlak. Jedan pacijen je pušten na kućno lečenje u kućnu izolaciju, dva su sa ne teškom...\nSeverna Mitrovica; Obezbeđen poseban objekat za pregled pacijenata\nIzvor: Radio Televizija Vojvodine, 27.Mar.2020, 15:55\nNa zahtev Doma zdravlja Kosovska Mitrovica opštinski štab za vanredne situacije obezbedio je adekvatan montažni objekat za prijem i pregled pacijenata, čije je montiranje u toku, saopšteno je iz tog štaba...Krizni štab Opštine Kosovska Mitrovica ulaže maksimalne napore da u vanrednoj situaciji...


Uređene zelene površine i kanal u delu ulice 1. Oktobra ka Neri - eVršac\nUz podršku i pomoć predsednika Skupštine opštine Bela Crkva Marjana Aleksića, građanska inicijativa stanara zgrada kod autobuske stanice i stanovnika dela ulice 1. Oktobra, pokazala je na najbolji mogući način kako zajedničkim radom možemo dobiti lepši i uređeniji stambeni i životni prostor.\nMeštani su se obratili predsedniku SO Bela Crkva Marjanu Aleksiću i izneli problem oko zapuštenog kanala za odvod atmosferskih voda kao i oko uređenja zelenih površina i drvoreda u ovom delu grada.\nUrađeno je čišćenje kanala, a pre toga bilo je potrebno uz pomoć vodopumpi izbaciti vodu koja se nakupila i nakon toga uklanjenje otpada i rastinja. Pokošene su sve zelene površine i oko stambenih zgrada i igrališta. Na zahtev meštana urađeno je orezivanja stabala i uklanjanje i sada ovaj deo grada izgleda mnogo lepše i bolje, rekao je Aleksić.\nStanari zgrada i stanovnici ulice 1. Oktobra na putu prema Neri ističu značaj ovih radova, ne samo zbog lepšeg izgleda, već i zbog lakšeg svakodnevnog života pre svega dece koja koriste lepo vreme za šetnju sa svojim roditeljima i zabavu na igralištu.\nOvakvi radovi na održavanju i uređenju zelenih površina nastaviće se i u narednom periodu, a na svima nama je da vodimo računa i brinemo oko svog stambenog i životnog prostora.


Noćno pražnjenje kontejnera u centru grada - Užicka Republika Press\nU trećoj smeni, počev od 4.maja ove godine JKP Bioktoš radi sa dve ekipe na pražnjenju kontejnera u užoj gradskoj zoni, preciznije u 36 ulica na tom području. Jedna ekipa prazni 179 kontejnera za tzv “mokri” otpad, odnosno biorazgradivi otpad, dok druga ekipa radi na pražnjenju i transportu “suvog”, odnosno reciklabilnog otpada koji se odlaže u 146 zelenh kontejnera.\nRazlog prelaska sa radom u noćnu smenu je sugestija osnivača da se time spreči stvaranje već prisutne saobraćajne gužve u gradu, kaže za naš portal Toni Radibratović, rukovodilac RJ Sakupljanje i transport komunalnog otpada u JKP Bioktoš.\nOn dodaje da se komunalni otpad u centralnoj gradskoj zoni odnositi u noćnoj smeni u periodu od 22 do 5 časova ujutru, dok petkom taj režim traje u interval od 22 do 3 sata ujutru.\nUlice u kojima se odloženo smeće sakuplja i transportuje u noćnoj smeni su na Megdanu ulica Vukole Dabića, Dečanska i Petra Ćelovića, zatim ulica Nikole Pašića, ali i Nemanjina (od raskrsnice sa Ratarskom), zatim ulica Vojvode Demira, Slanuška i Nade Matić.\nSmeće se u noćnom terminu transportuje i iz ulica Ljube Stojanovića, Kosovske, donjeg dela Vidovdanske koja je jednosmerna, Jug Bogdanove, kao i iz ulica Marije Mage Magazinović, Strahinjića Bana, Dimitrija Tucovića, Omladinske, Ljubiše Vesnića, Železničke, Žičke , Trga Svetog Save i Kralja Petra Prvog.\nMeđu ukupno 36 ulica u centralnom gradskom jezgru smeće se u noćnoj smeni preuzima i iz ulica Druge proleterske, Topličke, Rosulje, Dositejeve, Cerske, Mihaila Pupina, Međaj, Kneza Lazara, 1300 kaplara, Mališe Atanackovića, Lazara Mutapa, Kurlagine, Užičke republike, Višegradska (kod Restorana “Era”) i iz Bloka “C” i EPS-a.